Avis juridique important

|

52004SC0829

Σύσταση για Γνώµη του Συµβουλίου σύμφωνα με την τρίτη παράγραφο του άρθρου 9 του κανονισμού (ΕΚ) αριθ. 1466/97, της 7ης Ιουλίου 1997, σχετικά με το πρόγραμμα σύγκλισης της Δημοκρατίας της Τσεχίας, 2004-2007  /* SEC/2004/0829 τελικό */

Σύσταση για ΓΝΩΜΗ ΤΟΥ ΣΥΜΒΟΥΛΙΟΥ σύμφωνα με την τρίτη παράγραφο του άρθρου 9 του κανονισμού (ΕΚ) αριθ. 1466/97, της 7ης Ιουλίου 1997, σχετικά με το πρόγραμμα σύγκλισης της Δημοκρατίας της Τσεχίας, 2004-2007(υποβάλλεται από την Επιτροπή)ΑΙΤΙΟΛΟΓΙΚΗ ΕΚΘΕΣΗΟ κανονισμός (EΚ) αριθ. 1466/97, σχετικά με την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών [1], προβλέπει ότι οι μη συμμετέχουσες χώρες, δηλαδή αυτές που δεν έχουν υιοθετήσει το ενιαίο νόμισμα, πρέπει, για τις ανάγκες της πολυμερούς εποπτείας, να υποβάλλουν προγράμματα σύγκλισης στο Συμβούλιο και στην Επιτροπή κατά τακτά διαστήματα, δυνάμει του άρθρου 99 της Συνθήκης.[1]  ΕΕ L209, 2.8.1997. Όλα τα έγγραφα στα οποία αναφέρεται το παρόν κείμενο είναι διαθέσιμα στον εξής δικτυακό τόπο: http://europa.eu.int/comm/economy_finance/ about/activities/sgp/main_en.htm.Σύμφωνα με το άρθρο 9 του ως άνω κανονισμού, το Συμβούλιο πρέπει να εξετάζει κάθε πρόγραμμα σύγκλισης με γνώμονα τις αξιολογήσεις εκ μέρους της Επιτροπής και της Οικονομικής και Δημοσιονομικής Επιτροπής (ΟΔΕ) του άρθρου 114. Με βάση τη σύσταση της Επιτροπής, και μετά από διαβουλεύσεις με την Οικονομική και Δημοσιονομική Επιτροπή, το Συμβούλιο πρέπει να διατυπώσει γνώμη, ως συνέχεια της εξέτασης του προγράμματος. Σύμφωνα με τον ως άνω κανονισμό, τα κράτη μέλη πρέπει να υποβάλλουν ετήσιες αναπροσαρμογές των προγραμμάτων τους σύγκλισης, οι οποίες είναι δυνατόν να εξετάζονται από το Συμβούλιο σύμφωνα με τις ίδιες ως άνω διαδικασίες.Οι δέκα χώρες που προσχώρησαν στην ΕΕ την 1η Μαΐου 2004 τυγχάνουν παρέκκλισης, οπότε δεν μετέχουν ακόμη στο ενιαίο νόμισμα. Είχαν δε αναλάβει τη δέσμευση να υποβάλουν το πρόγραμμά τους σύγκλισης μέχρι την 15η Μαΐου, και την πρώτη σχετική αναπροσαρμογή προς τα τέλη του 2004.Το πρόγραμμα σύγκλισης της Δημοκρατίας της Τσεχίας για την περίοδο 2004-2007 υπεβλήθη στις 13 Μαΐου 2004. Οι υπηρεσίες της Επιτροπής πραγματοποίησαν τεχνική αξιολόγηση του προγράμματος αυτού, λαμβάνοντας υπόψη τα αποτελέσματα των προβλέψεων της άνοιξης του 2004, και με γνώμονα τον Κώδικα Συμπεριφοράς [2] και τις αρχές που τίθενται στην ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο, της 27ης Νοεμβρίου 2002, σχετικά με την ενίσχυση του συντονισμού των δημοσιονομικών πολιτικών [3]. Η εν λόγω αξιολόγηση περιλαμβάνει τις ακόλουθες παρατηρήσεις:[2]  Αναθεωρημένη γνώμη της Οικονομικής και Δημοσιονομικής Επιτροπής, σχετικά με το περιεχόμενο και τη μορφή των προγραμμάτων σταθερότητας και σύγκλισης, η οποία ενεκρίθη από το Συμβούλιο ECOFIN στις 10.7.2001.[3]  COM(2002) 668 τελικό, 27.11.2002.Το πρώτο πρόγραμμα σύγκλισης της Δημοκρατίας της Τσεχίας, το οποίο καλύπτει την περίοδο 2004-2007, υπεβλήθη στις 13 Μαΐου 2004. Το πρόγραμμα αυτό αναφέρει την πρόθεση ένταξης στη ζώνη του ευρώ περί το 2009-2010, υπό την προϋπόθεση ότι θα ικανοποιηθούν τα κριτήρια του Μάαστριχτ και θα επιτευχθεί επαρκές επίπεδο πραγματικής σύγκλισης. Οι αρχές της Τσεχίας σχεδιάζουν να περιορίσουν τον χρόνο συμμετοχής στον ΜΣΙ II σε δύο έτη.Το ως άνω πρόγραμμα συμμορφώνεται μόνο εν μέρει με τον «Κώδικα συμπεριφοράς σχετικά με το περιεχόμενο και τη μορφή των προγραμμάτων σταθερότητας και σύγκλισης» [4]. Πιο συγκεκριμένα, δεν τηρούνται πλήρως τα στατιστικά πρότυπα ΕΣΟΛ-95, τα δε δεδομένα ΕΣΟΛ-95 για τα έσοδα και τις δαπάνες, τόσο για τα λειτουργικά υποσύνολα όσο και για τους υποτομείς της γενικής κυβέρνησης, χρειάζεται να βελτιωθούν περαιτέρω.[4]  Για τις ονομαστικές τιμές του ΑΕΠ, το πρόγραμμα σύγκλισης δεν χρησιμοποίησε τα πλέον πρόσφατα στοιχεία που περιέχονταν στη δημοσιονομική κοινοποίηση του Μαρτίου 2004, και τούτο αποτυπώνει έλλειψη συντονισμού μεταξύ του Υπουργείου Οικονομικών και της Στατιστικής Υπηρεσίας της Τσεχίας. Αναθεωρημένοι πίνακες, με τα νέα στοιχεία για το ΑΕΠ, απεστάλησαν στις 2 Ιουνίου 2004, η δε αξιολόγηση του προγράμματος βασίζεται στα αναθεωρημένα στοιχεία.Το έλλειμμα της γενικής κυβέρνησης αυξήθηκε κατά το 2003 στο 12,9% του ΑΕΠ (5,9% του ΑΕΠ, εάν δεν ληφθεί υπόψη μια μείζων αυτοτελής πράξη σχετικά με τον καταλογισμό των κρατικών εγγυήσεων), οπότε υπερβαίνει την τιμή αναφοράς του 3% επί του ΑΕΠ που προβλέπεται στη Συνθήκη. Η Επιτροπή κίνησε τη διαδικασία υπερβολικού ελλείμματος για τη Δημοκρατία της Τσεχίας στις 12 Μαΐου 2004 και συνέταξε έκθεση σύμφωνα με το άρθρο 104 παρ. 3 της Συνθήκης. Η Οικονομική και Δημοσιονομική Επιτροπή (ΟΔΕ) διατύπωσε τη γνώμη της επί της έκθεσης αυτής στις 24 Μαΐου. Στις [5 Ιουλίου] 2004, το Συμβούλιο αναμένεται να αποφασίσει, βάσει των δύο συστάσεων της Επιτροπής, ως προς την ύπαρξη υπερβολικού ελλείμματος στη Δημοκρατία της Τσεχίας και να προβεί σε συστάσεις προς τη Δημοκρατία της Τσεχίας για τον τερματισμό της κατάστασης αυτής.Το μακροοικονομικό σενάριο που εκτίθεται στο πρόγραμμα σύγκλισης προβλέπει αύξηση του πραγματικού ΑΕΠ κατά 2,8% το 2004 και ελαφρά επιτάχυνση στη συνέχεια, με ποσοστό 3,5% το 2007, το οποίο είναι ελαφρώς υψηλότερο της δυνητικής αύξησης του οικονομικού αποτελέσματος που προβλέπουν οι αρχές της Τσεχίας. Τα ποσοστά αυτά είναι χαμηλότερα των προβλέψεων που διατύπωσε η Επιτροπής την άνοιξη του 2004 για την περίοδο 2004-2005, καθώς και χαμηλότερα των προβλέψεων για την περίοδο 2004-2007 που διατύπωσε ομάδα ανεξάρτητων εμπειρογνωμόνων κατ' ανάθεσιν του Υπουργείου Οικονομικών. Το μακροοικονομικό σενάριο στο οποίο βασίζεται το πρόγραμμα μπορεί, λοιπόν, να θεωρηθεί συντηρητικό. Η οικονομική ανάπτυξη προβλέπεται ότι θα προκληθεί κυρίως από τις επενδύσεις και την ιδιωτική κατανάλωση. Ακόμη, το πρόγραμμα παρουσιάζει και δύο εναλλακτικά σενάρια, τα οποία βασίζονται σε διαφορετική εξέλιξη τριών βασικών εξωγενών παραμέτρων: της εξωτερικής ζήτησης, της συναλλαγματικής ισοτιμίας και των τιμών του πετρελαίου. Το βασικό σενάριο θεωρείται ως το σενάριο αναφοράς για την αξιολόγηση των δημοσιονομικών προβλέψεων, διότι βασίζεται σε συνετές παραδοχές ως προς την οικονομική ανάπτυξη.Ο πληθωρισμός μειώθηκε από το επίπεδο του Ιανουαρίου 1998 - όταν καθιερώθηκε η θέση στόχων για τον πληθωρισμό -, το οποίο υπερέβαινε το 10%, σε επίπεδα γύρω στο μηδέν κατά τα μέσα του 2002. Οι τιμές σημείωσαν πτωτική τάση σχεδόν σε ολόκληρο το 2003, αλλά το 2004 άρχισαν να αυξάνονται και πάλι. Οι πρόσφατες αλλαγές ως προς τον ΦΠΑ και οι αυξήσεις στις διατιμήσεις αναμένεται ότι θα συμβάλουν σε αύξηση του πληθωρισμού ΕΔΤΚ, ο οποίος προβλέπεται ότι φέτος θα φθάσει στο 2,8% για ολόκληρο το έτος. Μεταξύ Ιανουαρίου 1999 και μέσων του 2002, η κορώνα ανατιμήθηκε σε σχέση με το ευρώ. Η τάση αυτή αντιστράφηκε προσωρινά μεταξύ μέσων του 2002 και αρχών του 2004. Ακολουθώντας την πτώση του πληθωρισμού, τα επιτόκια στις χρηματαγορές και οι αποδόσεις των ομολόγων μειώθηκαν σημαντικά μεταξύ 1998 και 2003. Οι μακροπρόθεσμες αποδόσεις των ομολόγων μειώθηκαν, έστω και προσωρινά, κάτω των επιπέδων της ΕΕ κατά το 2002 και το 2003.Η νομισματική πολιτική της Τσεχίας συνδυάζει τους στόχους για τον πληθωρισμό με ελεγχόμενη διακύμανση της συναλλαγματικής ισοτιμίας. Η Εθνική Τράπεζα της χώρας ανήγγειλε μια αλλαγή στον στόχο για τον πληθωρισμό από την 1η Ιανουαρίου του 2006 - από τη βαθμιαία αποκλιμάκωση προς στόχο 3% ± 1 εκατοστιαία μονάδα.Το πρόγραμμα αποβλέπει σε βαθμιαία μείωση του ελλείμματος της γενικής κυβέρνηση, από το 5,9% επί του ΑΕΠ το 2003 (χωρίς τη μείζονα αυτοτελή πράξη) στο 3,3% επί το ΑΕΠ το 2007. Ακόμη, αναφέρει ότι η προτεινόμενη πορεία μείωσης του ελλείμματος δηλώνει ότι η εξάλειψη του υπερβολικού ελλείμματος θα έχει ολοκληρωθεί το 2008. Η δημοσιονομική εξυγίανση προβλέπεται ότι θα επιτευχθεί με περικοπή του δείκτη των δαπανών (κατά 3,5 εκατοστιαίες μονάδες περίπου), και τούτο υπερκαλύπτει τη μείωση του δείκτη των εσόδων (κατά 0,8 εκατοστιαίες μονάδες περίπου). Η κεντρική κυβέρνηση θα καταβάλει κάθε δυνατή προσπάθεια για τη μείωση του ελλείμματος. Για να τεθούν σε εφαρμογή το 2004, ορισμένα από τα μέτρα αυτά απαίτησαν την έκδοση νομοθετικών πράξεων. Το κοινοβούλιο της χώρας ψήφισε σταδιακά τους αναγκαίους νόμους κατά το δεύτερο εξάμηνο του 2003 και τον Απρίλιο του 2004, όπως, για παράδειγμα, τον νόμο για τις αλλαγές στον ΦΠΑ και τους ειδικούς φόρους κατανάλωσης, τους νόμους για την περιστολή των δαπανών συνταξιοδότησης και κοινωνικής ασφάλισης. Τα μέτρα αυτά εντάχθηκαν στον προϋπολογισμού του 2004. Άλλα μέτρα, ιδίως εκείνα για την τόνωση της οικονομικής ανάπτυξης, ετοιμάζονται αυτή τη στιγμή από την κυβέρνηση και πρόκειται να ισχύσουν από τον Ιανουάριο του 2005. Δεν έχουν ληφθεί συγκεκριμένες αποφάσεις για άλλα σχεδιαζόμενα μέτρα, όπως για εκείνα που αποσκοπούν στην καταπολέμηση της φοροδιαφυγής και στη βελτίωση της μακροχρόνιας διατηρησιμότητας των δημόσιων οικονομικών, π.χ. η μεταρρύθμιση του συστήματος συνταξιοδότησης και κοινωνικής ασφάλισης.Εντός του σκιαγραφηθέντος μακροοικονομικού πλαισίου, η δημοσιονομική αναπροσαρμογή φαίνεται αξιόπιστη. Οι κίνδυνοι λάθους στις δημοσιονομικές αναγωγές φαίνονται σε μεγάλο βαθμό εξισορροπημένοι. Αφενός, το συνετό μακροοικονομικό σενάριο προβλέπει ότι τα έσοδα θα μπορούσαν να αποβούν καλύτερα των αναμενόμενων και ότι οι δαπάνες θα μπορούσαν να είναι χαμηλότερες εκείνων του προϋπολογισμού. Αφετέρου, υπάρχει μεγάλη αβεβαιότητα ως προς τις επιπτώσεις των πολυάριθμων ταυτόχρονων φορολογικών μεταβολών του 2004 στη συμπεριφορά των οικονομικών παραγόντων. Ακόμη, παραμένει η ανάγκη να συμφωνηθούν και σημαντικά μέτρα λιτότητας, ιδίως ως προς τη δημόσια κατανάλωση. Η πορεία αναπροσαρμογής δεν είναι ιδιαίτερα φιλόδοξη, λόγω της απουσίας θεμελιωδών μεταρρυθμίσεων στις κοινωνικές δαπάνες και με γνώμονα την αναμενόμενη ανάκαμψη.Οι μεταρρυθμίσεις των δαπανών και των εσόδων συνοδεύονται από τη δημιουργία ενός νέου θεσμικού πλαισίου για τον δημοσιονομικό σχεδιασμό. Οι νέοι κανόνες αναμένεται να εγκριθούν το καλοκαίρι του 2004, η δε κυβέρνηση σχεδιάζει να καταρτίσει ήδη τον προϋπολογισμό του 2005 βάσει αυτών των νέων κανόνων. Η σημαντικότερη θεσμική καινοτομία είναι η καθιέρωση της θέσης δημοσιονομικών στόχων βάσει μεσοπρόθεσμων πλαισίων για τις δαπάνες της κεντρικής κυβέρνησης. Σε κάθε ετήσιο προϋπολογισμό, του έτους n, το κοινοβούλιο της χώρας θα εγκρίνει ονομαστικά ανώτατα όρια για τις δαπάνες των ετών n+1 και n+2. Κάθε μεταγενέστερη αναθεώρηση των ορίων αυτών επιτρέπεται μόνο σε περιπτώσεις που αναφέρονται ρητά στον νόμο περί δημοσιονομικών κανόνων (π.χ., τα όρια αυτά μπορούν να αυξηθούν κατά το ύψος των δαπανών που θα συγχρηματοδοτούνται με την ΕΕ).Το πρόγραμμα προβλέπει την αύξηση του αριθμητικού λόγου του χρέους προς το ΑΕΠ από το 37,6% του ΑΕΠ το 2003 στο 41,7% του ΑΕΠ το 2007. Ο κυριότερος λόγος της αύξησης αυτής θα είναι το πρωτογενές έλλειμμα, αλλά η συμμετοχή του στην αύξηση αυτή αναμένεται να μειωθεί, από 4,1% το 2004 σε 1,7% το 2007, χάρη στη δημοσιονομική εξυγίανση. Μεταξύ 2003 και 2005, ο δείκτης του χρέους αναμένεται να αυξηθεί κατά 2 εκατοστιαίες μονάδες, οπότε θα διαμορφωθεί σε επίπεδο κατά 2,8 εκατοστιαίες μονάδες χαμηλότερο των προβλέψεων της Επιτροπής, η οποία προβλέπει υψηλότερα πρωτογενή ελλείμματα και μετριότερες επιπτώσεις της αναπροσαρμογής των αποθεμάτων, λόγω της λιγότερο αισιόδοξης προοπτικής των μελλοντικών ιδιωτικοποιήσεων.Το πρόγραμμα σύγκλισης επισκοπεί το πρόγραμμα διαρθρωτικών μεταρρυθμίσεων της κυβέρνησης, το οποίο εστιάζεται στη βελτίωση του επιχειρηματικού και επενδυτικού περιβάλλοντος και στην αύξηση της ευελιξίας της αγοράς της εργασίας και της απασχόλησης. Ακόμη, σκιαγραφεί μέτρα που αποτυπώνουν σε μεγάλο βαθμό της Γενικές Κατευθύνσεις Οικονομικής Πολιτικής στους τομείς αυτούς.Η Δημοκρατία της Τσεχίας αντιμετωπίζει σοβαρούς κινδύνους δημοσιονομικών ανισορροπιών στην προσπάθεια κάλυψης του κόστους της γήρανσης του πληθυσμού. Πιο συγκεκριμένα, οι δυσμενείς δημογραφικές εξελίξεις θα οδηγήσουν σε μεγάλες αυξήσεις των δαπανών για τις συντάξεις και την υγειονομική περίθαλψη. Στα μέτρα πολιτικής που σκιαγραφούνται στο πρόγραμμα σύγκλισης και αποσκοπούν στην αναχαίτιση των κινδύνων αυτών περιλαμβάνονται κυρίως αλλαγές των παραμέτρων των συστημάτων συνταξιοδότησης και υγειονομικής περίθαλψης, οι οποίοι όμως είναι δυνατόν να αποβούν ανεπαρκείς για την εξασφάλιση μακροχρόνιας διατηρησιμότητας των δημόσιων οικονομικών. Σε μια κατάσταση ταχέως αυξανόμενου δημόσιου χρέους, η επίτευξη και διατήρηση πρωτογενών πλεονασμάτων είναι ουσιώδεις παράγοντες για την εξασφάλιση μακροχρόνιας διατηρησιμότητας. Ακόμη, η δημοσιονομική στρατηγική με βάση τη βαθμιαία εξυγίανση κατά την περίοδο εφαρμογής του προγράμματος πρέπει να συνοδεύεται από μέτρα για την άμεση αντιμετώπιση της αναμενόμενης έντονης αύξησης των δαπανών που συναρτώνται με τη γήρανση του πληθυσμού, συμπεριλαμβανόμενης της εκτεταμένης μεταρρύθμισης των συστημάτων συνταξιοδότησης και υγειονομικής περίθαλψης.Πίνακας: Σύγκριση των βασικών μακροοικονομικών και δημοσιονομικών προβλέψεων>ΘΕΣΗ ΠIΝΑΚΑ>Με βάση την αξιολόγηση αυτή, η Επιτροπή εξέδωσε την προσαρτώμενη σύσταση για την έκδοση γνώμης του Συμβουλίου σχετικά με το πρόγραμμα σύγκλισης της Δημοκρατίας της Τσεχίας και ενέκρινε την υποβολή της στο Συμβούλιο.Σύσταση για ΓΝΩΜΗ ΤΟΥ ΣΥΜΒΟΥΛΙΟΥ  σύμφωνα με την τρίτη παράγραφο του άρθρου 9  του κανονισμού (ΕΚ) αριθ. 1466/97, της 7ης Ιουλίου 1997, σχετικά με το πρόγραμμα σύγκλισης της Δημοκρατίας της Τσεχίας, 2004-2007ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, σχετικά με την ενίσχυση της εποπτείας των δημοσιονομικών θέσεων, καθώς και την εποπτεία και τον συντονισμό των οικονομικών πολιτικών [5], και ιδίως το άρθρο 9 παρ. 3,[5]  ΕΕ L 209, 2.8.1997, σ. 1. Τα έγγραφα στα οποία αναφέρεται το παρόν κείμενο είναι διαθέσιμα στον εξής δικτυακό τόπο: http://europa.eu.int/comm/economy_finance/ about/activities/sgp/main_en.htm.τη σύσταση της Επιτροπής,Μετά από διαβουλεύσεις με την Οικονομική και Δημοσιονομική Επιτροπή,ΕΞΕΔΩΣΕ ΤΗΝ ΠΑΡΟΥΣΑ ΓΝΩΜΗ:Στις [5 Ιουλίου] 2004, το Συμβούλιο εξέτασε το πρόγραμμα σύγκλισης της Δημοκρατίας της Τσεχίας, το οποίο καλύπτει την περίοδο 2004-2007. Το πρόγραμμα αυτό συμορφώνεται μόνο εν μέρει με τον αναθεωρημένο «Κώδικα συμπεριφοράς ως προς το περιεχόμενο και τη μορφή των προγραμμάτων σταθερότητας και σύγκλισης». Πιο συγκεκριμένα, η ποιότητα των δεδομένων ΕΣΟΛ-95 σχετικά με τα έσοδα και τις δαπάνες τόσο των λειτουργικών υποσυνόλων όσο και των υποτομέων της γενικής κυβέρνησης, χρειάζονται περαιτέρω βελτίωση.Η δημοσιονομική στρατηγική στην οποία βασίζεται το πρόγραμμα σύγκλισης αποσκοπεί στη βαθμιαία μείωση του ελλείμματος της γενικής κυβέρνησης στο 3,3% του ΑΕΠ για το 2007, από το 12,9% του 2003 (5,9% του ΑΕΠ χωρίς τη μείζονα αυτοτελή πράξη που αναφέρεται στον καταλογισμό των κρατικών εγγυήσεων). Το πρόγραμμα αναφέρει ακόμη ότι η προτεινόμενη πορεία μείωσης του ελλείμματος δηλώνει ότι η εξάλειψη του υπερβολικού ελλείμματος θα έχει ολοκληρωθεί έως το 2008. Ο στόχος αυτός τίθεται για να επιτευχθεί με μέτρα δημοσιονομικής εξυγίανσης, τα οποία σε μεγάλο βαθμό ενεκρίθησαν κατά το 2003 και το 2004. Ακόμη, το πρόγραμμα προβλέπει ότι η μείωση του αριθμητικού λόγου των εσόδων της γενικής κυβέρνησης προς το ΑΕΠ θα υπερκαλυφθεί από τις περικοπές των δαπανών της γενικής κυβέρνησης. Όσον αφορά τα έσοδα, το πρόγραμμα προτείνει τη μετατόπιση από την άμεση στην έμμεση φορολογία. Όσον αφορά τις δαπάνες, το πρόγραμμα προβλέπει μείωση των μεταφορών πιστώσεων και των επιδοτήσεων, καθώς και της δημόσιας κατανάλωσης. Ακόμη, προβλέπει ελαφρά αύξηση των δαπανών για δημόσιες επενδύσεις ως ποσοστό του ΑΕΠ.Το μακροοικονομικό σενάριο στο οποίο βασίζεται το πρόγραμμα περιλαμβάνει συνετές παραδοχές για την οικονομική ανάπτυξη, δηλαδή προβλέπει ανάπτυξη 2,8% για το 2004 και στη συνέχεια επιτάχυνσή της, για να φθάσει στο 3,5% το 2007. Το σενάριο αυτό λαμβάνεται ως σενάριο αναφοράς για την αξιολόγηση των δημοσιονομικών προβλέψεων. Η πρόβλεψη για τον πληθωρισμό φαίνεται ρεαλιστική.Το πρόγραμμα προβλέπει μείωση του ελλείμματος στο 3,3% του ΑΕΠ για το 2007, και στη συνέχεια περαιτέρω μείωσή του, με τους εξής ενδιάμεσους στόχους: 5,3% του ΑΕΠ το 2004, 4,7% του ΑΕΠ το 2005, και 3,8% του ΑΕΠ το 2006. Οι κίνδυνοι διάψευσης των δημοσιονομικών προβλέψεων φαίνονται σε μεγάλο βαθμό εξισορροπημένοι. Αφενός, το συνετό μακροοικονομικό σενάριο προβλέπει ότι τα έσοδα θα μπορούσαν να είναι καλύτερα των αναμενόμενων, ενώ οι δαπάνες χαμηλότερες εκείνων του προϋπολογισμού. Αφετέρου, υπάρχει μεγάλή αβεβαιότητα σχετικά με τις επιπτώσεις των πολυάριθμων ταυτόχρονων φορολογικών αλλαγών του 2004 στη συμπεριφορά των οικονομικών παραγόντων. Ακόμη, παραμένει η ανάγκη να συμφωνηθούν και σημαντικά μέτρα λιτότητας, ιδίως ως προς τη δημόσια κατανάλωση. Ο δημοσιονομικός προσανατολισμός του προγράμματος φαίνεται επαρκής για τη μείωση του ελλείμματος στο 3% του ΑΕΠ έως το 2008.Ο δείκτης του δημόσιου χρέους αυξάνεται κατά 4,1% κατά την περίοδο που καλύπτεται από το πρόγραμμα, φθάνοντας στο 41,7% του ΑΕΠ το 2007. Η εξέλιξη του δείκτη αυτού μπορεί να αποβεί λιγότερο ευνοϊκή από την προβλεπόμενη, λόγω πιθανών εξελίξεων που είναι δυνατόν να επηρεάσουν την αναπροσαρμογή των αποθεμάτων, και ιδίως χαμηλότερων μελλοντικών προσόδων από τις ιδιωτικοποιήσεις.Η Δημοκρατία της Τσεχίας αντιμετωπίζει σοβαρούς κινδύνους δημοσιονομικών ανισορροπιών στην προσπάθειά της για την κάλυψη του κόστους της γήρανσης του πληθυσμού. Η επίτευξη προόδου προς την εξασφάλιση επαρκούς πρωτογενούς πλεονάσματος είναι ουσιώδους σημασίας για την εξασφάλιση διατηρήσιμης βάσης για τα δημόσια οικονομικά. Ακόμη, η δημοσιονομική στρατηγική με βάση τη σταδιακή εξυγίανση κατά την περίοδο που καλύπτεται από το πρόγραμμα χρειάζεται και συμπληρωματικά μέτρα, τα οποία να αντιμετωπίζουν ευθέως την αναμενόμενη έκρηξη των δαπανών λόγω της γήρανσης του πληθυσμού, συμπεριλαμβανόμενης μιας εκτεταμένης μεταρρύθμισης των συστημάτων συνταξιοδότησης και περίθαλψης.* * *Στις [5 Ιουλίου] 2004, και βάσει των συστάσεων της Επιτροπής, το Συμβούλιο απεφάνθη ότι στη Δημοκρατία της Τσεχίας υφίσταται υπερβολικό έλλειμμα, κατά την έννοια του άρθρου 104 παρ. 6 της Συνθήκης, και προέβη σε συστάσεις, δυνάμει του άρθρου 104 παρ. 7, προς τη Δημοκρατία της Τσεχίας, με σκοπό τον τερματισμό της κατάστασης αυτής. Στις συστάσεις αυτές το Συμβούλιο διατυπώνει συμβουλές πολιτικής.Βασικές προβλέψεις του προγράμματος σύγκλισης της Δημοκρατίας της Τσεχίας>ΘΕΣΗ ΠIΝΑΚΑ>


Σύσταση για γνώµη του Συµßουλίου κατ’ εφαρμογή του άρθρου 5 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 για το επικαιροποιημένο πρόγραμμα σταθερότητας της Ελλάδας, 2005-2008


title: Συσταση της Επιτροπης προς το Συμβουλιο για την έγκριση συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας (ΕΥΡΑΤΟΜ) και της Κυβέρνησης της Δημοκρατίας του Καζακστάν σχετικά με τις ειρηνικές χρήσεις της πυρηνικής ενέργειας

text:
Σημαντική ανακοίνωση νομικού περιεχομένου

|

52006DC0617

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 24.10.2006COM(2006) 617 τελικόΣΥΣΤΑΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟγια την έγκριση συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας (ΕΥΡΑΤΟΜ) και της Κυβέρνησης της Δημοκρατίας του Καζακστάν σχετικά με τις ειρηνικές χρήσεις της πυρηνικής ενέργειαςΣΥΣΤΑΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟγια την έγκριση συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας (ΕΥΡΑΤΟΜ) και της Κυβέρνησης της Δημοκρατίας του Καζακστάν σχετικά με τις ειρηνικές χρήσεις της πυρηνικής ενέργειας1. ΕισαγωγήΗ συμφωνία εταιρικής σχέσης και συνεργασίας[1] που συνήφθη μεταξύ της ΕΕ και της Δημοκρατίας του Καζακστάν (εφεξής καλούμενη «Καζακστάν») αναφέρει στο άρθρο 18 ότι η Ευρωπαϊκή Κοινότητα Ατομικής Ενέργειας και το Καζακστάν πρέπει να συνάψουν συμφωνία για το εμπόριο πυρηνικών υλικών.Στις 27 Ιουνίου 2000, το Συμβούλιο εξέδωσε απόφαση με την οποία εξουσιοδοτείται[2] η Επιτροπή να διαπραγματευθεί συμφωνία συνεργασίας στον πυρηνικό τομέα μεταξύ της Ευρατόμ και του Καζακστάν.Στις 18 Ιανουαρίου 2001, η Επιτροπή υπέβαλε στις αρχές του Καζακστάν ένα πρώτο σχέδιο συμφωνίας, στο οποίο προτείνεται η έναρξη των διαπραγματεύσεων.Οι διαπραγματεύσεις ολοκληρώθηκαν το Σεπτέμβριο του 2006, όταν το κείμενο εγκρίθηκε και από τα δύο μέρη.Σκοπός της συμφωνίας είναι να συμπληρωθεί η υφιστάμενη συνεργασία στον τομέα της πυρηνικής ασφάλειας και της πυρηνικής σύντηξης με την καθιέρωση συνεργασίας για τις ειρηνικές χρήσεις της πυρηνικής ενέργειας μεταξύ της ΕΕ και του Καζακστάν, που είναι σημαντικός προμηθευτής ουρανίου.2. Σημασία της συμφωνίαςΗ σημασία της σύναψης της παρούσας συμφωνίας βασίζεται κυρίως σε εμπορικές ανάγκες. Το Καζακστάν διαθέτει περίπου το 20% των γνωστών παγκόσμιων αποθεμάτων ουρανίου, δηλαδή είναι ο τρίτος μεγαλύτερος παραγωγός ουρανίου από απόψεως όγκου στον κόσμο. Η χώρα αυτή έχει επίσης αναπτύξει πυρηνικές δραστηριότητες σε διάφορους τομείς, και κυρίως στη βιομηχανία και την έρευνα στον τομέα του ουρανίου.Για την Ευρατόμ, η σύναψη της παρούσας συμφωνίας παρουσιάζει ενδιαφέρον επειδή το Καζακστάν είναι ένας από τους εν δυνάμει κύριους προμηθευτές φυσικού ουρανίου. Σήμερα, η άμεση εισαγωγή ουρανίου από το Καζακστάν στην ΕΕ αντιπροσωπεύει μόνον το 3% των συνολικών εισαγωγών ουρανίου. Ωστόσο, τα τελευταία έτη, ο όγκος των εισαγωγών ουρανίου από το Καζακστάν έχει αυξηθεί (το 2005 σχεδόν τριπλασιάστηκε σε σύγκριση με το 2004) και η άνοδος αυτή αναμένεται να συνεχιστεί. Η συμφωνία συνάπτεται αρχικά για χρονική περίοδο δέκα ετών. Η εν δυνάμει εμπορική αξία της συμφωνίας ανέρχεται σε εκατοντάδες εκατομμύρια ευρώ.Η διευκόλυνση του εμπορίου στον πυρηνικό τομέα συμβάλλει στην κοινοτική πολιτική για την ασφάλεια του ενεργειακού εφοδιασμού και τη διαφοροποίηση των ενεργειακών πηγών. Η συμφωνία θα διευκολύνει την πρόσβαση στην αγορά του Καζακστάν των ευρωπαϊκών εταιρειών που δραστηριοποιούνται στον τομέα της εξόρυξης και του εμπορίου ουρανίου. Προς το παρόν, μία μόνον ευρωπαϊκή εταιρεία έχει κατορθώσει να συνάψει εταιρικές σχέσεις με εταιρεία του Καζακστάν στον τομέα την εξόρυξης ουρανίου.Επιπλέον, με τη σύναψη της παρούσας συμφωνίας θα επιβεβαιωθεί η δέσμευση για μη διάδοση των πυρηνικών όπλων του Καζακστάν, της Κοινότητας και των κυβερνήσεων των κρατών μελών της Ευρωπαϊκής Ένωσης, η ενίσχυση και η αυστηρή εφαρμογή ελέγχου των διασφαλίσεων και των εξαγωγών, καθώς και τα μέτρα φυσικής προστασίας.3. Γενική μορφή της συμφωνίαςΣτόχος της συμφωνίας είναι η συνεργασία στον τομέα των ειρηνικών χρήσεων της πυρηνικής ενέργειας μεταξύ της Ευρατόμ και του Καζακστάν. Το πεδίο της συνεργασίας περιλαμβάνει κυρίως την πυρηνική ασφάλεια, την ελεγχόμενη πυρηνική σύντηξη, την πυρηνική έρευνα και ανάπτυξη, καθώς και το εμπόριο πυρηνικών υλικών και την παροχή υπηρεσιών του κύκλου του πυρηνικού καυσίμου (άρθρο 3). Το πεδίο αυτό δύναται να επεκταθεί κατόπιν συμφωνίας και των δύο μερών (άρθρο 8).Η παρούσα συμφωνία βασίζεται σε δύο συμφωνίες στους τομείς της πυρηνικής ασφάλειας και της πυρηνικής σύντηξης, οι οποίες τέθηκαν σε ισχύ τον Ιούνιο του 2003[3] και τον Απρίλιο του 2004[4] αντιστοίχως (άρθρα 4 και 5).Η συμφωνία καθορίζει τις μεθόδους και το πεδίο της συνεργασίας μεταξύ της Ευρατόμ και του Καζακστάν στην πυρηνική έρευνα και ανάπτυξη (άρθρο 6). Η συνεργασία καλύπτει πυρηνικές δραστηριότητες, κυρίως στους τομείς της ιατρικής και της βιομηχανίας. Αφορά επίσης την αξιολόγηση του περιβαλλοντικού αντίκτυπου της πυρηνικής ενέργειας. Η εν λόγω συνεργασία μπορεί να λάβει τη μορφή ανταλλαγής πληροφοριών, εμπειρογνωμόνων και πυρηνικού εξοπλισμού καθώς και κοινών μελετών και δραστηριοτήτων. Η εφαρμογή λεπτομερέστερων ρυθμίσεων όσον αφορά διάφορες διατάξεις ενδέχεται να προηγηθεί της υλοποίησης συγκεκριμένων έργων. Οι δαπάνες που προκύπτουν από τις δραστηριότητες αυτές θα βαρύνουν το μέρος που τις πραγματοποιεί.Ιδιαίτερη προσοχή δίδεται στο εμπόριο πυρηνικών υλικών (άρθρο 7). Η συμφωνία περιέχει σειρά διατάξεων για τον προσδιορισμό των κριτηρίων μεταφοράς πυρηνικού καθώς και για την επίλυση διαφορών. Υπογραμμίζεται ότι το πυρηνικό υλικό χρησιμοποιείται για ειρηνικούς σκοπούς και σύμφωνα με τις συμφωνίες διασφαλίσεων (για την Κοινότητα: διασφαλίσεις της Ευρατόμ, οι οποίες προβλέπονται από τη συνθήκη Ευρατόμ και διασφαλίσεις του ΔΟΑΕ και τα πρόσθετα πρωτόκολλα[5], καθώς και ξεχωριστές τριμερείς συμφωνίες μεταξύ, αφενός, της Ευρατόμ και του ΔΟΑΕ και, αφετέρου, κρατών μελών[6], της Γαλλίας[7] και του ΗΒ[8]· για το Καζακστάν: διασφαλίσεις[9] του ΔΟΑΕ και τα πρόσθετα πρωτόκολλα), και ότι οι μεταφορές πρέπει να είναι σύμφωνες με τις διατάξεις της Διεθνούς σύμβασης για τη φυσική προστασία των πυρηνικών υλικών[10].Επιπλέον, η συμφωνία επαναλαμβάνει τις αρχές της ελεύθερης κυκλοφορίας των πυρηνικών υλικών εντός της Κοινότητας, εγγυάται ότι το εμπόριό τους και η παροχή σχετικών υπηρεσιών μεταξύ των μερών θα διεξάγονται σε τιμές βάσει της αγοράς και καταργεί τα διοικητικά εμπόδια, όπως οι άδειες εισαγωγής ή εξαγωγής, που θα παρεμπόδιζαν την ελεύθερη κυκλοφορία πυρηνικών υλικών στα εδάφη των μερών.Τα ζητήματα πνευματικής ιδιοκτησίας (άρθρο 10) εξετάζονται λεπτομερώς στις συμφωνίες συνεργασίας στους τομείς της πυρηνικής ασφάλειας και της ελεγχόμενης πυρηνικής σύντηξης.Τα μέρη αναλαμβάνουν τη δέσμευση να διεξάγουν τακτικές διαβουλεύσεις στο πλαίσιο της συμφωνίας εταιρικής σχέσης και συνεργασίας (PCA) (άρθρο 11). Η PCA χρησιμοποιείται επίσης για την επίλυση τυχόν διαφορών όσον αφορά την εφαρμογή ή την ερμηνεία της παρούσας συμφωνίας.Η Συμφωνία συνάπτεται αρχικά για χρονικό διάστημα 10 ετών και η ολική ή μερική αναστολή ή η λύση της θα είναι δυνατή σε περίπτωση παραβίασης οποιασδήποτε από τις ουσιώδεις διατάξεις αυτής (άρθρο 13).4. ΣυμπέρασμαΗ Επιτροπή θεωρεί ότι η συμφωνία συνεργασίας μεταξύ της Ευρωπαϊκής Κοινότητας Ατομικής Ενέργειας και της Δημοκρατίας του Καζακστάν σχετικά με τις ειρηνικές χρήσεις της πυρηνικής ενέργειας, της οποίας προτείνεται η έγκριση:-  είναι σύμφωνη με τις οδηγίες διαπραγμάτευσης που εξέδωσε το Συμβούλιο στις 26 Ιουνίου 2000·-  επιβεβαιώνει τη σαφή δέσμευση αμφοτέρων των μερών υπέρ της μη διάδοσης και της επίτευξης υψηλού επιπέδου πυρηνικής ασφάλειας, προκειμένου να διασφαλιστεί η ειρηνική και ασφαλής χρήση της πυρηνικής ενέργειας·-  συνάδει με την κοινοτική πολιτική στον τομέα της ασφάλειας του ενεργειακού εφοδιασμού·-  θα αποτελέσει, μαζί με τις συμφωνίες που έχουν ήδη συναφθεί μεταξύ των δύο μερών για την πυρηνική σύντηξη και την πυρηνική ασφάλεια, μια δέσμη μέτρων συνεργασίας στον πυρηνικό τομέα·-  θα ενισχύσει τις εμπορικές και πολιτικές σχέσεις μεταξύ της ΕΕ και της Δημοκρατίας του Καζακστάν.Η Επιτροπή συνιστά συνεπώς στο Συμβούλιο να εγκρίνει, σύμφωνα με το άρθρο 101, δεύτερο εδάφιο της συνθήκης για την ίδρυση της Ευρωπαϊκής Κοινότητας Ατομικής Ενέργειας, τη συμφωνία συνεργασίας μεταξύ της Ευρωπαϊκής Κοινότητας Ατομικής Ενέργειας και της Κυβέρνησης της Δημοκρατίας του Καζακστάν σχετικά με τις ειρηνικές χρήσεις της πυρηνικής ενέργειας, η οποία παρατίθεται στο παράρτημα.ΠΑΡΑΡΤΗΜΑΣΥΜΦΩΝΙΑ ΣΥΝΕΡΓΑΣΙΑΣ ΣΧΕΤΙΚΑ ΜΕ ΤΙΣ ΕΙΡΗΝΙΚΕΣ ΧΡΗΣΕΙΣ ΤΗΣ ΠΥΡΗΝΙΚΗΣ ΕΝΕΡΓΕΙΑΣ ΜΕΤΑΞΥ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΤΟΜΙΚΗΣ ΕΝΕΡΓΕΙΑΣ ΚΑΙ ΤΗΣ ΚΥΒΕΡΝΗΣΗΣ ΤΗΣ ΔΗΜΟΚΡΑΤΙΑΣ ΤΟΥ ΚΑΖΑΚΣΤΑΝΗ Ευρωπαϊκή Κοινότητα Ατομικής Ενέργειας (Ευρατόμ), εφεξής καλούμενη «η Κοινότητα»,και η Κυβέρνηση της Δημοκρατίας του Καζακστάν, εφεξής καλούμενη «η Κυβέρνηση του Καζακστάν»,αμφότερες καλούμενες εφεξής «το μέρος» ή «τα μέρη»,ΕΧΟΝΤΑΣ ΕΠΙΓΝΩΣΗ ότι η συμφωνία εταιρικής σχέσης και συνεργασίας (PCA) μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Καζακστάν, αφετέρου, η οποία ετέθη σε ισχύ την 1η Ιουλίου 1999, ορίζει ότι το εμπόριο πυρηνικών υλικών θα αποτελέσει αντικείμενο ειδικής συμφωνίας, που πρόκειται να συναφθεί μεταξύ της Ευρατόμ και της Κυβέρνησης του Καζακστάν,ΕΚΤΙΜΩΝΤΑΣ ότι τα μέρη έχουν υπογράψει τη συμφωνία μεταξύ της Ευρωπαϊκής Κοινότητας Ατομικής Ενέργειας και της Δημοκρατίας του Καζακστάν για συνεργασία στον τομέα της πυρηνικής ασφάλειας και τη συμφωνία μεταξύ της Ευρωπαϊκής Κοινότητας Ατομικής Ενέργειας και της Δημοκρατίας του Καζακστάν για συνεργασία στον τομέα της ελεγχόμενης πυρηνικής σύντηξης, οι οποίες ετέθησαν σε ισχύ την 1η Ιουνίου 2003 και την 13η Απριλίου 2004, αντιστοίχως,ΕΚΤΙΜΩΝΤΑΣ ότι όλα τα κράτη μέλη της Κοινότητας και η Δημοκρατία του Καζακστάν αποτελούν μέρη της συνθήκης για τη μη διάδοση των πυρηνικών όπλων, εφεξής καλούμενη «ΣΜΔ»,ΕΚΤΙΜΩΝΤΑΣ ότι η Κοινότητα, τα κράτη μέλη της και η Δημοκρατία του Καζακστάν έχουν αναλάβει δέσμευση να εξασφαλίζουν ότι η έρευνα, η ανάπτυξη και η χρήση πυρηνικής ενέργειας για ειρηνικούς σκοπούς διεξάγονται κατά τρόπο συνεπή προς τους στόχους της ΣΜΔ,ΕΚΤΙΜΩΝΤΑΣ ότι, στην Κοινότητα, εφαρμόζονται πυρηνικές διασφαλίσεις, τόσο δυνάμει του κεφαλαίου VII της συνθήκης για την ίδρυση της Ευρωπαϊκής Κοινότητας Ατομικής Ενέργειας, εφεξής καλούμενης «συνθήκη Ευρατόμ», όσο και δυνάμει των συμφωνιών διασφαλίσεων μεταξύ της Κοινότητας, των κρατών μελών της και του Διεθνούς Οργανισμού Ατομικής Ενέργειας, εφεξής καλούμενου «ΔΟΑΕ», καθώς και στη Δημοκρατία του Καζακστάν δυνάμει της συμφωνίας μεταξύ της Δημοκρατίας του Καζακστάν και του Διεθνούς Οργανισμού Ατομικής Ενέργειας για την εφαρμογή διασφαλίσεων σχετικά με τη ΣΜΔ, η οποία ετέθη σε ισχύ την 11η Αυγούστου 1995, εφεξής καλούμενη «συμφωνία για την εφαρμογή διασφαλίσεων»,ΕΚΤΙΜΩΝΤΑΣ ότι η Κοινότητα, τα κράτη μέλη της και η Κυβέρνηση του Καζακστάν επιβεβαιώνουν την υποστήριξή τους προς τον ΔΟΑΕ και το σύστημα ενισχυμένων διασφαλίσεών του,ΕΚΤΙΜΩΝΤΑΣ ότι τα μέρη διευκολύνουν τις εμπορικές συναλλαγές στον πυρηνικό τομέα μεταξύ τους ή μεταξύ εξουσιοδοτημένων προσώπων ή επιχειρήσεων εγκατεστημένων στο έδαφος είτε της Κοινότητας είτε της Δημοκρατίας του Καζακστάν, προς το κοινό συμφέρον των παραγωγών, της βιομηχανίας του κύκλου του πυρηνικού καυσίμου, των επιχειρήσεων κοινής ωφελείας και των καταναλωτών,ΕΚΤΙΜΩΝΤΑΣ ότι πρέπει να ληφθούν υπόψη οι δεσμεύσεις που αναλήφθηκαν από την Κυβέρνηση κάθε κράτους μέλους της Κοινότητας και από την Κυβέρνηση της Δημοκρατίας του Καζακστάν στο πλαίσιο της Ομάδας προμηθευτών πυρηνικών υλικών,ΕΚΤΙΜΩΝΤΑΣ ότι είναι σκόπιμο να ενισχυθεί η βάση για συνεργασία μεταξύ των μερών στον τομέα της πυρηνικής ενέργειας για μη στρατιωτικούς σκοπούς, μέσω μιας συμφωνίας πλαισίου,ΣΥΜΦΩΝΗΣΑΝ ΤΙΣ ΑΚΟΛΟΥΘΕΣ ΔΙΑΤΑΞΕΙΣ:Άρθρο 1ΟΡΙΣΜΟΙΓια το σκοπό της παρούσας συμφωνίας, νοούνται ως:1. «πυρηνικά υλικά», οι πυρηνικές πρώτες ύλες ή τα ειδικά σχάσιμα υλικά, όπως ορίζονται στο άρθρο ΧΧ του καταστατικού του ΔΟΑΕ·2. «Κοινότητα», τόσο:α) το νομικό πρόσωπο που συνεστήθη με τη συνθήκη για την ίδρυση της Ευρωπαϊκής Κοινότητας Ατομικής Ενέργειας, το οποίο αποτελεί μέρος της παρούσας συμφωνίας·β) τα εδάφη στα οποία ισχύει η συνθήκη αυτή·3. «αρμόδιες αρχές των μερών»:α) για την Κοινότητα, η Ευρωπαϊκή Επιτροπή·β) για την Κυβέρνηση του Καζακστάν, η επιτροπή ατομικής ενέργειας του Υπουργείου Ενέργειας και Ορυκτών Πόρων της Δημοκρατίας του Καζακστάν.Σε περίπτωση οποιασδήποτε αλλαγής, τα μέρη αλληλοενημερώνονται μέσω της διπλωματικής οδού.Άρθρο 2ΣΤΟΧΟΣΣτόχος της παρούσας συμφωνίας είναι να αποτελέσει πλαίσιο συνεργασίας μεταξύ των μερών για τις ειρηνικές χρήσεις της πυρηνικής ενέργειας, με σκοπό να ενισχυθεί η συνολική σχέση συνεργασίας μεταξύ της Κοινότητας και της Δημοκρατίας του Καζακστάν, βάσει του αμοιβαίου οφέλους και της αμοιβαιότητας και υπό την επιφύλαξη των αντιστοίχων εξουσιών εκάστου μέρους.Άρθρο 3ΠΕΔΙΟ ΕΦΑΡΜΟΓΗΣ ΤΗΣ ΣΥΝΕΡΓΑΣΙΑΣ1. Τα μέρη δύνανται να συνεργάζονται, με τον τρόπο που ορίζεται στα άρθρα 4 έως 8 κατωτέρω, για τις ειρηνικές χρήσεις της πυρηνικής ενέργειας στους ακόλουθους τομείς:α) πυρηνική ασφάλεια (άρθρο 4)·β) ελεγχόμενη πυρηνική σύντηξη (άρθρο 5)·γ) έρευνα και ανάπτυξη σε άλλους τομείς ειρηνικών χρήσεων της πυρηνικής ενέργειας πλην των προβλεπόμενων στο πλαίσιο των στοιχείων α) και β) της παραγράφου 1 του παρόντος άρθρου (άρθρο 6)·δ) εμπόριο πυρηνικών υλικών και παροχή υπηρεσιών του κύκλου του πυρηνικού καυσίμου (άρθρο 7)·ε) άλλους τομείς σχετικούς με το αντικείμενο της παρούσας συμφωνίας (άρθρο 8).2. Η κατά το παρόν άρθρο συνεργασία των μερών μπορεί επίσης να πραγματοποιηθεί μεταξύ εξουσιοδοτημένων προσώπων και εταιρειών που εδρεύουν στην Κοινότητα και στη Δημοκρατία του Καζακστάν.Άρθρο 4ΠΥΡΗΝΙΚΗ ΑΣΦΑΛΕΙΑΗ συνεργασία στον τομέα της πυρηνικής ασφάλειας εφαρμόζεται βάσει της συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας και της Δημοκρατίας του Καζακστάν στον τομέα της πυρηνικής ασφάλειας, η οποία ετέθη σε ισχύ την 1η Ιουνίου 2003.Άρθρο 5ΕΛΕΓΧΟΜΕΝΗ ΠΥΡΗΝΙΚΗ ΣΥΝΤΗΞΗΗ συνεργασία στον τομέα της ελεγχόμενης πυρηνικής σύντηξης εφαρμόζεται βάσει της συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας και της Δημοκρατίας του Καζακστάν στον τομέα της ελεγχόμενης πυρηνικής σύντηξης, η οποία ετέθη σε ισχύ στις 13 Απριλίου 2004.Άρθρο 6ΕΡΕΥΝΑ ΚΑΙ ΑΝΑΠΤΥΞΗ ΣΕ ΑΛΛΟΥΣ ΤΟΜΕΙΣ ΕΙΡΗΝΙΚΩΝ ΧΡΗΣΕΩΝ ΤΗΣ ΠΥΡΗΝΙΚΗΣ ΕΝΕΡΓΕΙΑΣ1. Η συνεργασία εκτείνεται σε άλλες δραστηριότητες πυρηνικής έρευνας και ανάπτυξης, οι οποίες παρουσιάζουν αμοιβαίο ενδιαφέρον για τα μέρη, πλην των προβλεπομένων στα άρθρα 4 και 5 ανωτέρω, όπως έχει συμφωνηθεί μεταξύ των μερών, εφόσον αυτές καλύπτονται από τα αντίστοιχα προγράμματά τους.2. Η συνεργασία δύναται να περιλαμβάνει ιδίως τους ακόλουθους τομείς:α) εφαρμογές της πυρηνικής ενέργειας στους τομείς της ιατρικής και της βιομηχανίας, συμπεριλαμβανομένης της παραγωγής ηλεκτρικής ενέργειας·β) περιβαλλοντικές επιπτώσεις της πυρηνικής ενέργειας·γ) οποιονδήποτε άλλον τομέα πυρηνικής έρευνας και ανάπτυξης, όπως έχει συμφωνηθεί μεταξύ των μερών, και εφόσον καλύπτεται από τα αντίστοιχα προγράμματά τους.3. Η συνεργασία εφαρμόζεται ιδίως με:α) ανταλλαγή τεχνικών πληροφοριών μέσω εκθέσεων, επισκέψεων, σεμιναρίων, τεχνικών συνεδριάσεων κ.λπ.·β) ανταλλαγή προσωπικού μεταξύ των εργαστηρίων ή/και εμπλεκόμενων φορέων, ιδίως για σκοπούς κατάρτισης·γ) ανταλλαγή δειγμάτων, υλικών, οργάνων και εξοπλισμού για πειραματικούς σκοπούς·δ) ισόρροπη συμμετοχή σε κοινές μελέτες και δραστηριότητες.4.α) Στο μέτρο που κρίνεται απαραίτητο, το πεδίο εφαρμογής, καθώς και οι όροι και οι προϋποθέσεις για τη συνεργασία σε συγκεκριμένα έργα θα καθορίζονται σε ρυθμίσεις εφαρμογής, τις οποίες δύνανται να θεσπίζουν τα μέρη, μέσω των αρμοδίων αρχών τους σύμφωνα με τη νομοθεσία της Κοινότητας και τη νομοθεσία της Δημοκρατίας του Καζακστάν.β) Οι εν λόγω ρυθμίσεις εφαρμογής είναι δυνατόν, μεταξύ άλλων, να καλύπτουν διατάξεις χρηματοδότησης, ανάθεση διαχείρισης και λεπτομερείς διατάξεις για τη διάδοση των πληροφοριών και τα δικαιώματα πνευματικής ιδιοκτησίας.5. Οι δαπάνες που προκύπτουν από τις δραστηριότητες συνεργασίας βαρύνουν το μέρος που τις πραγματοποιεί, εκτός εάν έχει ρητώς συμφωνηθεί διαφορετικά από τα μέρη.Άρθρο 7ΕΜΠΟΡΙΟ ΠΥΡΗΝΙΚΩΝ ΥΛΙΚΩΝ ΚΑΙΠΑΡΟΧΗ ΣΧΕΤΙΚΩΝ ΥΠΗΡΕΣΙΩΝ1. Τα πυρηνικά υλικά, που διακινούνται μεταξύ των μερών, είτε απευθείας, είτε μέσω τρίτης χώρας, εμπίπτουν στις διατάξεις της παρούσας συμφωνίας από τη στιγμή που υπάγονται στην κατά τόπο αρμοδιότητα της Κοινότητας ή της Δημοκρατίας του Καζακστάν, υπό τον όρο ότι το προμηθεύον μέρος έχει ειδοποιήσει εγγράφως το παραλαμβάνον μέρος πριν από την αποστολή, ή κατά τη στιγμή της αποστολής, σύμφωνα με τις διαδικασίες που καθορίζονται σε διοικητική ρύθμιση, την οποία πρόκειται να συνάψουν οι αρμόδιες αρχές των μερών.2. Τα πυρηνικά υλικά, που αναφέρονται στην παράγραφο 1 του παρόντος άρθρου, εξακολουθούν να εμπίπτουν στις διατάξεις της παρούσας συμφωνίας, μέχρις ότου:α) κριθεί, βάσει των διατάξεων για τη λήξη των διασφαλίσεων, στη σχετική συμφωνία που αναφέρεται στην παράγραφο 6 στοιχείο β) του παρόντος άρθρου, ότι δεν μπορούν πλέον να χρησιμοποιηθούν για πυρηνικές δραστηριότητες που υπόκεινται στις διεθνείς διασφαλίσεις ή ότι δεν μπορούν πρακτικά να ανακτηθούν,β) μεταφερθούν εκτός της δικαιοδοσίας της Κοινότητας ή της Δημοκρατίας του Καζακστάν σύμφωνα με την παράγραφο 6 στοιχείο ε) του παρόντος άρθρου, ήγ) τα μέρη συμφωνήσουν γραπτώς ότι δεν πρέπει να εμπίπτουν πλέον στις διατάξεις της παρούσας συμφωνίας.3. Οποιαδήποτε μεταφορά πυρηνικών υλικών στο πλαίσιο των δραστηριοτήτων συνεργασίας γίνεται σύμφωνα με τις συναφείς διεθνείς δεσμεύσεις της Κοινότητας, των κρατών μελών της και της Δημοκρατίας του Καζακστάν όσον αφορά τις ειρηνικές χρήσεις της πυρηνικής ενέργειας, όπως απαριθμούνται στην παράγραφο 6 του παρόντος άρθρου.4. Το εμπόριο πυρηνικών υλικών και η παροχή σχετικών υπηρεσιών μεταξύ των μερών θα διεξάγονται σε τιμές βάσει της αγοράς.5. Τα μέρη προσπαθούν να αποφεύγουν στο αμοιβαίο εμπόριο πυρηνικών υλικών καταστάσεις σύγκρουσης που επιβάλλουν τη λήψη εμπορικών μέτρων διασφάλισης. Σε περίπτωση που, παρ’ όλα ταύτα, ανακύψουν προβλήματα στο αμοιβαίο εμπόριο πυρηνικών υλικών, τα οποία θα μπορούσαν να θέσουν σε σοβαρό κίνδυνο τη βιωσιμότητα της πυρηνικής βιομηχανίας, συμπεριλαμβανομένης της εξόρυξης ουρανίου, της Κοινότητας ή της Δημοκρατίας του Καζακστάν, έκαστο μέρος δύναται να ζητήσει τη διεξαγωγή διαβουλεύσεων, οι οποίες λαμβάνουν χώρα το συντομότερο δυνατόν στο πλαίσιο επιτροπής ad hoc· η διαδικασία σύγκλησης, η περίοδος διεξαγωγής των διαβουλεύσεων και το επίπεδο των συμμετεχόντων καθορίζονται από τα μέρη.Εάν κατά τις διαβουλεύσεις δεν εξευρεθεί αμοιβαία αποδεκτή λύση των προβλημάτων αυτών, το μέρος που ζήτησε τη διεξαγωγή διαβουλεύσεων δύναται να λάβει τα κατάλληλα εμπορικά μέτρα διασφάλισης για την επίλυση των προβλημάτων ή την άμβλυνση των αποτελεσμάτων τους, σύμφωνα με τη νομοθεσία της Κοινότητας και της Δημοκρατίας του Καζακστάν καθώς και με τις σχετικές αρχές του διεθνούς δικαίου.Οι διατάξεις της παραγράφου 5 του παρόντος άρθρου εφαρμόζονται υπό την επιφύλαξη της συνθήκης Ευρατόμ και του αντίστοιχου παραγώγου δικαίου.6. Οι μεταφορές των πυρηνικών υλικών υπόκεινται στους ακόλουθους όρους:α) τα πυρηνικά υλικά χρησιμοποιούνται για ειρηνικούς σκοπούς και όχι για οποιονδήποτε πυρηνικό εκρηκτικό σύστημα ή για την έρευνα ή την ανάπτυξη οποιουδήποτε τέτοιου συστήματος·β) τα πυρηνικά υλικά υπόκεινται:1) στην Κοινότητα, στις διασφαλίσεις της Ευρατόμ, οι οποίες προβλέπονται από τη συνθήκη Ευρατόμ, και στις διασφαλίσεις του ΔΟΑΕ, οι οποίες προβλέπονται από τις ακόλουθες συμφωνίες διασφαλίσεων, ανάλογα με την περίπτωση, και όπως ενδέχεται να αναθεωρηθούν ή να αντικατασταθούν, εφόσον διασφαλίζεται η απαιτούμενη κάλυψη βάσει της συνθήκης μη διάδοσης:-  συμφωνία μεταξύ των κρατών μελών της Κοινότητας που δεν διαθέτουν πυρηνικά όπλα, της Ευρατόμ και του ΔΟΑΕ, η οποία ετέθη σε ισχύ στις 21 Φεβρουαρίου 1977 (δημοσιεύθηκε ως INFCIRC/193)·-  συμφωνία μεταξύ της Γαλλίας, της Ευρατόμ και του ΔΟΑΕ, η οποία ετέθη σε ισχύ στις 12 Σεπτεμβρίου 1981 (δημοσιεύθηκε ως INFCIRC/290)·-  συμφωνία μεταξύ του Ηνωμένου Βασιλείου, της Ευρατόμ και του ΔΟΑΕ, η οποία ετέθη σε ισχύ στις 14 Αυγούστου 1978 (δημοσιεύθηκε ως INFCIRC/263)·όπως συμπληρώθηκαν δεόντως με τα πρόσθετα πρωτόκολλα που τέθηκαν σε ισχύ στις 30 Απριλίου 2004 με βάση το έγγραφο που δημοσιεύθηκε ως INFCIRC/540 [Υπόδειγμα πρόσθετου πρωτοκόλλου στη(στις) συμφωνία(συμφωνίες) μεταξύ κράτους(κρατών) και του ΔΟΑΕ για την εφαρμογή διασφαλίσεων]·2) στη Δημοκρατία του Καζακστάν, στη συμφωνία διασφαλίσεων, η οποία ετέθη σε ισχύ στις 11 Αυγούστου 1995 (δημοσιεύθηκε ως INFCIRC/504), όπως συμπληρώθηκε με το πρόσθετο πρωτόκολλο στη συμφωνία μεταξύ της Δημοκρατίας του Καζακστάν και του ΔΟΑΕ για την εφαρμογή διασφαλίσεων σύμφωνα με τη ΣΜΔ, το οποίο συνήφθη στις 6 Φεβρουαρίου 2004 με βάση το έγγραφο που δημοσιεύθηκε ως INFCIRC/540 (Υπόδειγμα πρόσθετου πρωτοκόλλου στη/στις συμφωνία(-ες) μεταξύ κράτους(κρατών) και του ΔΟΑΕ για την εφαρμογή διασφαλίσεων) εφόσον ισχύει·γ) σε περίπτωση που ανασταλεί ή λήξει για οποιονδήποτε λόγο η εφαρμογή οποιασδήποτε από τις συμφωνίες με τον ΔΟΑΕ, που αναφέρονται στην παράγραφο 6 στοιχείο β) ανωτέρω, εντός της Κοινότητας ή της Δημοκρατίας του Καζακστάν, το σχετικό μέρος συνάπτει συμφωνία με τον ΔΟΑΕ στην οποία προβλέπεται ισοδύναμη αποτελεσματικότητα και κάλυψη με εκείνη που προβλέπεται στις συμφωνίες διασφαλίσεων της παραγράφου 6 στοιχείο β) σημεία 1) ή 2), ή, εάν αυτό είναι αδύνατον,η Κοινότητα, από την πλευρά της, εφαρμόζει διασφαλίσεις βάσει του συστήματος διασφαλίσεων της Ευρατόμ, ισοδύναμης αποτελεσματικότητας και κάλυψης με εκείνες που προβλέπονται στις συμφωνίες διασφαλίσεων της παραγράφου 6 στοιχείο β) σημείο 1), ή, εάν αυτό είναι αδύνατον,τα μέρη θεσπίζουν ρυθμίσεις για την εφαρμογή διασφαλίσεων ισοδύναμης αποτελεσματικότητας και κάλυψης με εκείνες που προβλέπονται στις συμφωνίες διασφαλίσεων της παραγράφου 6 στοιχείο β) σημεία 1) ή 2)·δ) εφαρμογή μέτρων φυσικής προστασίας σε επίπεδα που πληρούν τουλάχιστον τα κριτήρια που παρατίθενται στο παράρτημα Γ του εγγράφου INFCIRC/254/Rev.6/Μέρος 1 (Κατευθυντήριες γραμμές για μεταφορές πυρηνικών) του ΔΟΑΕ, όπως ενδέχεται να αναθεωρηθεί· συμπληρωματικά προς το έγγραφο αυτό, τα κράτη μέλη της Κοινότητας, η Ευρωπαϊκή Επιτροπή, ενδεχομένως, και η Δημοκρατία του Καζακστάν θα ανατρέχουν, όταν εφαρμόζουν μέτρα φυσικής προστασίας, στις συστάσεις που διατυπώνονται στο έγγραφο INFCIRC/225/REV 4 διορθωμένο (Φυσική προστασία των πυρηνικών υλικών) του ΔΟΑΕ, όπως ενδέχεται να αναθεωρηθεί. Οι διεθνείς μεταφορές θα υπόκεινται στις διατάξεις της διεθνούς σύμβασης για τη φυσική προστασία των πυρηνικών υλικών (έγγραφο INFCIRC/274/Rev.1 του ΔΟΑΕ), όπως ενδέχεται να αναθεωρηθεί και να εγκριθεί από τα μέρη και τα κράτη μέλη της Κοινότητας, και στους κανονισμούς του ΔΟΑΕ για την ασφαλή μεταφορά ραδιενεργών υλικών (Πρότυπα ασφαλείας του ΔΟΑΕ, Σειρά TS-R-1/ ST-1, αναθεωρημένα), όπως ενδέχεται να αναθεωρηθούν και να ενσωματωθούν στη νομοθεσία της Κοινότητας και της Δημοκρατίας του Καζακστάν·ε) οι επαναμεταφορές οποιωνδήποτε ειδών του παρόντος άρθρου εκτός της δικαιοδοσίας της Κοινότητας ή της Δημοκρατίας του Καζακστάν θα λαμβάνει χώρα μόνον υπό τους όρους των κατευθυντηρίων γραμμών για τις μεταφορές πυρηνικών, που παρατίθενται στο έγγραφο INFCIRC/254/Rev.6/Μέρος 1 του ΔΟΑΕ, όπως ενδέχεται να αναθεωρηθεί.7. Οι διοικητικές διατάξεις που αφορούν τις εμπορικές συναλλαγές, τις βιομηχανικές εργασίες ή τη διακίνηση πυρηνικών υλικών στο έδαφος της Κοινότητας ή της Δημοκρατίας του Καζακστάν δεν πρέπει να χρησιμοποιούνται για να περιορίζεται το εμπόριο ή κατά τρόπο επιζήμιο για τα εμπορικά συμφέροντα εκατέρου των μερών σχετικά με την ειρηνική χρήση της πυρηνικής ενέργειας, τόσο σε διεθνές όσο και σε εγχώριο επίπεδο.Οι διατάξεις της παρούσας συμφωνίας δεν χρησιμοποιούνται για την παρεμβολή προσκομμάτων στην ελεύθερη κυκλοφορία των πυρηνικών υλικών στο έδαφος της Κοινότητας.Οι διατάξεις της παραγράφου 7 του παρόντος άρθρου εφαρμόζονται υπό την επιφύλαξη της συνθήκης Ευρατόμ και του αντίστοιχου παραγώγου δικαίου.8. Υπό την επιφύλαξη της αναστολής ή της λύσεως της παρούσας συμφωνίας για οποιονδήποτε λόγο, η παράγραφος 6 του παρόντος άρθρου εξακολουθεί να ισχύει, εφόσον τυχόν πυρηνικά υλικά που υπόκεινται στις εν λόγω διατάξεις παραμένουν υπό τη δικαιοδοσία εκατέρου των μερών ή μέχρις ότου ληφθεί απόφαση σύμφωνα με την παράγραφο 2 του παρόντος άρθρου.Άρθρο 8ΑΛΛΟΙ ΤΟΜΕΙΣ ΣΧΕΤΙΚΟΙ ΜΕ ΤΟ ΑΝΤΙΚΕΙΜΕΝΟ ΤΗΣ ΠΑΡΟΥΣΑΣ ΣΥΜΦΩΝΙΑΣ1. Τα μέρη δύνανται να συμφωνήσουν να συνεργαστούν, στο πλαίσιο των εκατέρωθεν αρμοδιοτήτων τους, σε άλλες δραστηριότητες στον τομέα της πυρηνικής ενέργειας.2. Από πλευράς Κοινότητας, οι δραστηριότητες θα πρέπει να καλύπτονται από σχετικά προγράμματα δράσης και να αντιστοιχούν στους καθοριζόμενους γι’ αυτές όρους, π.χ. σε τομείς όπως η πυρηνική ασφάλεια, η ασφαλής μεταφορά πυρηνικών υλικών, οι διασφαλίσεις ή η βιομηχανική συνεργασία για την προώθηση ορισμένων πτυχών της ασφάλειας των πυρηνικών εγκαταστάσεων.3. Ισχύουν ομοίως οι διατάξεις του άρθρου 6 παράγραφος 4 όσον αφορά τη συνεργασία αυτή.Άρθρο 9ΕΦΑΡΜΟΣΤΕΟ ΔΙΚΑΙΟΗ συνεργασία στο πλαίσιο της παρούσας συμφωνίας λαμβάνει χώρα σύμφωνα με τις νομοθετικές και κανονιστικές διατάξεις που ισχύουν στην Κοινότητα και στη Δημοκρατία του Καζακστάν, καθώς και με τις διεθνείς συμφωνίες που έχουν συνομολογήσει τα μέρη.Άρθρο 10ΠΝΕΥΜΑΤΙΚΗ ΙΔΙΟΚΤΗΣΙΑΗ χρήση και διάδοση των πληροφοριών και τα δικαιώματα πνευματικής ιδιοκτησίας, τα διπλώματα ευρεσιτεχνίας και τα αποκλειστικά δικαιώματα που συνδέονται με τις δραστηριότητες συνεργασίας βάσει της παρούσας συμφωνίας, διέπονται από τα παραρτήματα των συμφωνιών για τη συνεργασία στους τομείς της πυρηνικής ασφάλειας και της ελεγχόμενης πυρηνικής σύντηξης, όπως αναφέρονται ανωτέρω στα άρθρα 4 και 5 της παρούσας συμφωνίας, αντιστοίχως.Άρθρο 11ΔΙΑΒΟΥΛΕΥΣΕΙΣ ΚΑΙ ΔΙΑΙΤΗΣΙΑ1. Τα μέρη διεξάγουν τακτικές διαβουλεύσεις στο πλαίσιο της PCA, ώστε να παρακολουθούν τη συνεργασία βάσει της παρούσας συμφωνίας, εκτός εάν προβλέπονται ειδικοί μηχανισμοί διαβουλεύσεων από τα μέρη.2. Τυχόν διαφορές όσον αφορά την εφαρμογή ή την ερμηνεία της παρούσας συμφωνίας δύνανται να ρυθμίζονται σύμφωνα με το άρθρο 88 της PCA.Άρθρο 12ΔΙΜΕΡΕΙΣ ΣΥΜΦΩΝΙΕΣ ΠΥΡΗΝΙΚΗΣ ΣΥΝΕΡΓΑΣΙΑΣ1. Οι διατάξεις της παρούσας συμφωνίας υπερέχουν των σχετικών διατάξεων διμερών συμφωνιών που υφίστανται μεταξύ επιμέρους κρατών μελών της Κοινότητας και της Δημοκρατίας του Καζακστάν όσον αφορά τα δικαιώματα και τις υποχρεώσεις που περιλαμβάνονται στην παρούσα συμφωνία.2. Στο βαθμό που οι διατάξεις των διμερών αυτών συμφωνιών μεταξύ επιμέρους κρατών μελών και της Δημοκρατίας του Καζακστάν προβλέπουν δικαιώματα και υποχρεώσεις για τη Δημοκρατία του Καζακστάν και τα αντίστοιχα κράτη μέλη πέραν εκείνων που περιλαμβάνονται στην παρούσα συμφωνία, τα εν λόγω δικαιώματα και οι υποχρεώσεις εξακολουθούν να εφαρμόζονται δυνάμει των αντίστοιχων διμερών συμφωνιών.Άρθρο 13ΕΝΑΡΞΗ ΙΣΧΥΟΣ ΚΑΙ ΔΙΑΡΚΕΙΑ1. Η συμφωνία αρχίζει να ισχύει την ημερομηνία κατά την οποία τα μέρη, μέσω ανταλλαγής διπλωματικών διακοινώσεων σχετικά με την ολοκλήρωση των κατάλληλων διαδικασιών, ορίζουν την έναρξη ισχύος της, και παραμένει σε ισχύ επί περίοδο δέκα ετών.2. Στη συνέχεια, η παρούσα συμφωνία ανανεώνεται αυτομάτως για πενταετείς περιόδους, εκτός εάν κάποιο μέρος, με γραπτή ειδοποίηση, ζητήσει τη λύση της συμφωνίας. Η συμφωνία εκπνέει εντός έξι μηνών από την ημερομηνία παραλαβής της ειδοποίησης του σχετικού μέρους.3. Εάν εκάτερο των μερών ή οποιοδήποτε κράτος μέλος της Κοινότητας παραβεί έμπρακτα οποιαδήποτε από τις ουσιώδεις διατάξεις της παρούσας συμφωνίας, το έτερο μέρος δύναται, κατόπιν γραπτής ειδοποίησης, να αναστείλει ή να καταγγείλει εν όλω ή εν μέρει τη συνεργασία στο πλαίσιο της παρούσας συμφωνίας. Πριν εκάτερο των συμβαλλομένων μερών αποφασίσει να ενεργήσει με τον τρόπο αυτόν, τα μέρη διαβουλεύονται με σκοπό να καταλήξουν σε συμφωνία σχετικά με τα διορθωτικά μέτρα που πρέπει να ληφθούν και το χρονοδιάγραμμα για τη λήψη των εν λόγω μέτρων. Τα μέρη προβαίνουν στις ενέργειες αυτές μόνον σε περίπτωση που τα συμφωνηθέντα μέτρα δεν ελήφθησαν εντός του συμφωνηθέντος χρονοδιαγράμματος ή, σε περίπτωση μη επίτευξης συμφωνίας, μετά την παρέλευση χρονικού διαστήματος που ορίζεται από τα μέρη.Άρθρο 14Με αμοιβαία συμφωνία, τα μέρη μπορούν να ενσωματώσουν στη συμφωνία τροποποιήσεις με τη μορφή πρακτικών, οι οποίες αποτελούν αναπόσπαστο μέρος της συμφωνίας.Η παρούσα συμφωνία συντάσσεται σε δύο αντίγραφα στην τσεχική, δανική, ολλανδική, αγγλική, εσθονική, φινλανδική, γαλλική, γερμανική, ελληνική, ουγγρική, ιταλική, λετονική, λιθουανική, μαλτέζικη, πολωνική, πορτογαλική, σλοβακική, σλοβενική, σουηδική γλώσσα και στη γλώσσα του Καζακστάν, και όλα τα κείμενα είναι εξίσου αυθεντικά. {ρουμανική και βουλγαρική γλώσσα}[Τόπος] ……………………………στις …………………………………Για την ΕΥΡΩΠΑΪΚΗ ΚΟΙΝΟΤΗΤΑ ΑΤΟΜΙΚΗΣ ΕΝΕΡΓΕΙΑΣ | Για την Κυβέρνηση της ΔΗΜΟΚΡΑΤΙΑΣ ΤΟΥ ΚΑΖΑΚΣΤΑΝ |[1] ΕΕ L 196 της 28.07.1999[2] Απόφαση 91114/1/00 (C) της 19.06.2000[3] ΕΕ L 89 της 26.03.2004[4] ΕΕ L 143 της 07.06.2005[5] INFCIRC/540[6] Δεν δημοσιεύθηκε. INFCIRC 193 της 14.09.1973.[7] Δεν δημοσιεύθηκε. INFCIRC 290 του Δεκεμβρίου 1981.[8] Δεν δημοσιεύθηκε. INFCIRC 263 του Οκτωβρίου 1978.[9] INFCIRC/504.[10] Έγγραφο INFCIRC/274/Rev.1 του ΔΟΑΕ.


				|

		52014PC0685

			Σύσταση για ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με την προσχώρηση της Κροατίας στη Σύμβαση της 29ης Μαΐου 2000, που καταρτίστηκε από το Συμβούλιο βάσει του άρθρου 34 της Συνθήκης για την Ευρωπαϊκή Ένωση, για την αμοιβαία δικαστική συνδρομή επί ποινικών υποθέσεων μεταξύ των κρατών μελών της Ευρωπαϊκής Ένωσης και στο πρωτόκολλό της της 16ης Οκτωβρίου 2001 /* COM/2014/0685 final - 2014/0321 (NLE) */

			   	ΑΙΤΙΟΛΟΓΙΚΗ
ΕΚΘΕΣΗ
Η πράξη
του 2012 περί των
όρων
προσχώρησης
της Δημοκρατίας
της Κροατίας[1]
στην Ευρωπαϊκή
Ένωση
απλοποίησε την
προσχώρηση της
εν λόγω χώρας
στις συμβάσεις
(και τα
πρωτόκολλα)
που έχουν
συναφθεί από
τα κράτη μέλη
βάσει του άρθρου 34
της ΣΕΕ (πρώην
άρθρο Κ. 3 της
ΣΕΕ). Πράγματι,
δεν απαιτείται
πλέον, όπως
συνέβαινε στο
παρελθόν, η
διαπραγμάτευση
και σύναψη
ειδικών
πρωτοκόλλων
προσχώρησης
(τα οποία θα
χρειαζόταν να
κυρωθούν από
τα 28 κράτη μέλη):
Το άρθρο 3
παράγραφοι 4
και 5 της πράξης
προσχώρησης
προβλέπει
απλώς ότι η
Κροατία
προσχωρεί στις
συμβάσεις και
στα πρωτόκολλα
δυνάμει της εν
λόγω πράξης.
Οι
παράγραφοι 4
και 5 του
άρθρου 3 της
πράξης προσχώρησης
ορίζουν, προς
τούτο, ότι το
Συμβούλιο
εκδίδει
απόφαση που
ορίζει την
ημερομηνία
κατά την οποία
οι εν λόγω
συμβάσεις
τίθενται σε
ισχύ έναντι
της Κροατίας
και προβαίνει
σε όλες τις
προσαρμογές
που
απαιτούνται
λόγω της
προσχώρησης
του εν λόγω
νέου κράτους
μέλους σε
αυτές τις
συμβάσεις
(τουλάχιστον,
ιδίως, την
έκδοση των
συμβάσεων στην
κροατική γλώσσα,
ώστε η εν λόγω
γλωσσική
εκδοχή να
«είναι εξίσου
αυθεντική»). Το
Συμβούλιο
ενεργεί
κατόπιν σύστασης
της Επιτροπής
και μετά από
διαβούλευση με
το Ευρωπαϊκό
Κοινοβούλιο.
Στο
παράρτημα I της
πράξης
προσχώρησης
παρατίθεται
κατάλογος των
έξι σχετικών
συμβάσεων και
πρωτοκόλλων
που εμπίπτουν
στον τομέα της
δικαιοσύνης
και των
εσωτερικών
υποθέσεων.
Ο εν λόγω
κατάλογος
περιλαμβάνει
τη Σύμβαση της 29ης
Μαΐου 2000, που
καταρτίστηκε
βάσει του
άρθρου 34 της Συνθήκης
για την
Ευρωπαϊκή
Ένωση, για την
αμοιβαία δικαστική
συνδρομή επί
ποινικών
υποθέσεων
μεταξύ των
κρατών μελών
της Ευρωπαϊκής
Ένωσης και το
σχετικό
πρωτόκολλο της
16ης Οκτωβρίου 2001,
που
καταρτίστηκε
από το
Συμβούλιο
βάσει του
άρθρου 34 της
Συνθήκης για
την Ευρωπαϊκή
Ένωση, της
Σύμβασης για
την αμοιβαία
δικαστική
συνδρομή επί
ποινικών
υποθέσεων μεταξύ
των κρατών
μελών της
Ευρωπαϊκής
Ένωσης.
Στόχος
της παρούσας
σύστασης της
Επιτροπής για
απόφαση του
Συμβουλίου
είναι να
προβεί το
Συμβούλιο στις
προσαρμογές
που
απαιτούνται
λόγω της προσχώρησης
της Κροατίας
στην
προαναφερόμενη
σύμβαση και
στο προαναφερόμενο
πρωτόκολλο,
σύμφωνα με το
άρθρο 3
παράγραφοι 4 και
5 της πράξης
προσχώρησης.
2014/0321 (NLE)
Σύσταση
για
ΑΠΟΦΑΣΗ
ΤΟΥ ΣΥΜΒΟΥΛΙΟΥ
σχετικά
με την
προσχώρηση της
Κροατίας στη
Σύμβαση της 29ης
Μαΐου 2000, που
καταρτίστηκε
από το
Συμβούλιο
βάσει του
άρθρου 34 της
Συνθήκης για
την Ευρωπαϊκή
Ένωση, για την
αμοιβαία
δικαστική
συνδρομή επί
ποινικών
υποθέσεων
μεταξύ των
κρατών μελών
της Ευρωπαϊκής
Ένωσης και στο
πρωτόκολλό της
της 16ης
Οκτωβρίου 2001
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για
την Ευρωπαϊκή
Ένωση,
 Έχοντας
υπόψη την
πράξη
προσχώρησης
της Κροατίας,
και ιδίως το
άρθρο 3
παράγραφοι 4
και 5 αυτής,
Έχοντας
υπόψη τη
σύσταση της
Επιτροπής[2],
Έχοντας
υπόψη τη γνώμη
του Ευρωπαϊκού
Κοινοβουλίου[3],
Εκτιμώντας
τα ακόλουθα:
(1)       Η σύμβαση
που
καταρτίστηκε
από το
Συμβούλιο βάσει
του άρθρου 34 της
Συνθήκης για
την Ευρωπαϊκή
Ένωση, για την
αμοιβαία
δικαστική
συνδρομή επί
ποινικών
υποθέσεων
μεταξύ των κρατών
μελών της
Ευρωπαϊκής
Ένωσης (στο
εξής «σύμβαση
για την
αμοιβαία
δικαστική
συνδρομή»),
υπεγράφη στις
Βρυξέλλες στις
29 Μαΐου 2000 και
τέθηκε σε ισχύ
στις 23
Αυγούστου 2005.
(2)       Προς
συμπλήρωση της
σύμβασης για
την αμοιβαία
δικαστική
συνδρομή
θεσπίστηκε το
πρωτόκολλο της
16ης Οκτωβρίου 2001,
το οποίο
καταρτίστηκε
από το
Συμβούλιο
βάσει του
άρθρου 34 της Συνθήκης
για την
Ευρωπαϊκή
Ένωση, της
σύμβασης για την
αμοιβαία
δικαστική
συνδρομή (στο
εξής «πρωτόκολλο
για την
αμοιβαία
δικαστική
συνδρομή») και
τέθηκε σε ισχύ
στις 5
Οκτωβρίου 2005.
(3)       Δυνάμει
του άρθρου 3
παράγραφος 4
της πράξης
προσχώρησης, η
Κροατία
προσχωρεί στις
συμβάσεις και
στα πρωτόκολλα
που έχουν
συναφθεί
μεταξύ των
κρατών μελών, ο
κατάλογος των
οποίων
παρατίθεται
στο Παράρτημα I
της εν λόγω πράξης.
Οι εν λόγω
συμβάσεις και
τα εν λόγω
πρωτόκολλα
τίθενται σε
ισχύ, έναντι
της Κροατίας,
κατά την
ημερομηνία που
θα ορίσει το
Συμβούλιο. Ο εν
λόγω κατάλογος
περιλαμβάνει
τη σύμβαση για
την αμοιβαία
δικαστική
συνδρομή και
το πρωτόκολλο
για την
αμοιβαία
δικαστική
συνδρομή.
(4)       Σύμφωνα
με το άρθρο 3
παράγραφος 5
της πράξης
προσχώρησης,
το Συμβούλιο
προβαίνει σε
όλες τις
απαιτούμενες
λόγω της
προσχώρησης
προσαρμογές
της εν λόγω
σύμβασης και
του εν λόγω
πρωτοκόλλου.
ΕΞΕΔΩΣΕ
ΤΗΝ ΠΑΡΟΥΣΑ
ΑΠΟΦΑΣΗ:
Άρθρο 1
Η σύμβαση
για την
αμοιβαία
δικαστική
συνδρομή τίθεται
σε ισχύ την [πρώτη
ημέρα του
πρώτου μήνα
μετά την
ημερομηνία έκδοσης
της παρούσας
απόφασης]
μεταξύ της
Κροατίας και
των κρατών
μελών έναντι των
οποίων ισχύει
η σύμβαση την
ημερομηνία
αυτή.
Το
πρωτόκολλο για
την αμοιβαία
δικαστική
συνδρομή
τίθεται σε ισχύ
[την πρώτη
ημέρα του
πρώτου μήνα
μετά την
ημερομηνία
έκδοσης της
παρούσας
απόφασης]
μεταξύ της
Κροατίας και
των κρατών
μελών έναντι των
οποίων ισχύει
το πρωτόκολλο
την ημερομηνία
αυτή.
Άρθρο 2
Τα
κείμενα της
σύμβασης για
την αμοιβαία
δικαστική
συνδρομή και
του
πρωτοκόλλου
για την
αμοιβαία
δικαστική συνδρομή
που έχουν
καταρτισθεί
στην κροατική
γλώσσα, τα
οποία
επισυνάπτονται
στην παρούσα
απόφαση,
θεωρούνται
αυθεντικά υπό
τους ίδιους
όρους με
αυτούς που ισχύουν
για τα λοιπά
κείμενα της εν
λόγω σύμβασης
και του εν λόγω
πρωτοκόλλου.
Άρθρο 3
Η
παρούσα
απόφαση
αρχίζει να
ισχύει την
εικοστή ημέρα
από τη
δημοσίευσή της
στην Επίσημη
Εφημερίδα της
Ευρωπαϊκής
Ένωσης.
Βρυξέλλες,
                                                                       Για
το Συμβούλιο
                                                                       Ο
Πρόεδρος
[1]               ΕΕ L 112 της 24ης
Απριλίου 2012, σ. 10.
[2]               ΕΕ C […], […], σ. […].
[3]               ΕΕ C […], […], σ. […].


Avis juridique important

|

31973H0348

73/348/ΕΟΚ: Σύσταση της Επιτροπής, της 5ης Νοεμβρίου 1973, που απευθύνεται στην κυβέρνηση του Βελγίου σχετικά με σχέδιο βασιλικού διατάγματος «περί των ειδικών κανόνων που ισχύουν για διεθνείς μεταφορές επιβατών που πραγματοποιούνται με τουριστικά και άλλα λεωφορεία»

Επίσημη Εφημερίδα αριθ. L 320 της 21/11/1973 σ. 0014 - 0015

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


Avis juridique important

|

31982H0074

82/74/Ευρατόμ: Σύσταση της Επιτροπής της 3ης Φεβρουαρίου 1982 στον τομέα της αποθήκευσης και της επανεπεξεργασίας των ακτινοβολημένων πυρηνικών καυσίμων

Επίσημη Εφημερίδα αριθ. L 037 της 10/02/1982 σ. 0036 - 0036 Ισπανική ειδική έκδοση: Κεφάλαιο 12 τόμος 4 σ. 0048  Πορτογαλική ειδική έκδοση : Κεφάλαιο 12 τόμος 4 σ. 0048

***** ΣΥΣΤΑΣΗ ΤΗΣ ΕΠΙΤΡΟΠΗΣ  της 3ης Φεβρουαρίου 1982  στον τομέα της αποθηκεύσεως και της επανεπεξεργασίας των ακτινοβολημένων πυρηνικών καυσίμων  (82/74/Ευρατόμ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Κοινότητος Ατομικής Ενεργείας, και ιδίως το άρθρο 124,  την απόφαση του Συμβουλίου της 18ης Φεβρουαρίου 1980 περί της επανεπεξεργασίας των ακτινοβολημένων πυρηνικών καυσίμων (1),  την έκθεση του Ιουλίου 1981 της ad hoc Συμβουλευτικής Επιτροπής επί θεμάτων επανεπεξεργασίας των ακτινοβολημένων πυρηνικών καυσίμων που συνεστήθη με την απόφαση 80/237/Ευρατόμ του Συμβουλίου (2),  Εκτιμώντας:  ότι η επανεπεξεργασία φαίνεται όλο και περισσότερο ως απαραίτητο στοιχείο της μεσοπρόθεσμης και μακροπρόθεσμης πολιτικής σε θέματα πυρηνικής ενέργειας, διότι επιτρέπει να επιτευχθεί μείωση των αναγκών σε φυσικό ουράνιο και σε εργασία εμπλουτισμού χάρη στην ανακύκλωση του ουρανίου και του πλουτωνίου στους θερμικούς αντιδραστήρες και αντιδραστήρες ταχέων νετρονίων, με την προοπτική μιας μικρότερης εξάρτησης σε ουράνιο από το εξωτερικό χάρη στην επώαση σχασίμων υλικών·  ότι συνεπώς πρέπει να ληφθούν μέτρα για τη βιομηχανική της ανάπτυξη υπό τις καλύτερες δυνατές συνθήκες τόσο όσον αφορά τους φορείς όσο και τους χρήστες, με γνώμονα τους στόχους της ασφάλειας του πληθυσμού, της προστασίας του περιβάλλοντος και της αποφυγής της αντικανονικής χρησιμοποιήσεως των πυρηνικών υλικών για σκοπούς άλλους από αυτούς τους οποίους έχουν δηλώσει ότι τα προορίζουν οι χρήστες,  Συνιστά στις κυβερνήσεις των Κρατών μελών, τις αρμόδιες εθνικές αρχές, τους φορείς και τους χρήστες, ανάλογα με τις δικαιοδοσίες τους, τα εξής:  - να λάβουν αποφάσεις και να τις θέσουν σε εφαρμογή όσο το δυνατόν συντομότερα προκειμένου να διασφαλίσουν την εντός των επιθυμητών χρονικών ορίων εκτέλεση των προγραμμάτων κατασκευής των αναγκαίων εγκαταστάσεων για την προσωρινή αποθήκευση των ακτινοβολημένων καυσίμων,  - να εξετάσουν τις δυνατότητες που υπάρχουν για τη δημιουργία επιχειρήσεων επανεπεξεργασίας, οι οποίες να είναι σε θέση να συγκεντρώσουν τα ενδιαφέροντα τα οποία έχουν εκδηλώσει πολλά Κράτη μέλη. Πράγματι, οι επιχειρήσεις αυτές:  - θα διευκολύνουν την κατασκευή εγκαταστάσεων οικονομικής διαστάσεως,  - θα διασφαλίσουν στους εταίρους τους την πρόσβαση στα μέσα επανεπεξεργασίας υπό οικονομικές συνθήκες καθοριζόμενες από κοινού,  - θα είναι σύμφωνες με τα συμπεράσματα του International Nuclear Fuel Cycle Evaluation, το οποίο θεωρεί σκόπιμο να πραγματοποιηθεί η ανάπτυξη του τομέα της επαναπεξεργασίας, καί, κατά το δυνατό, σε πλαίσιο πολυεθνικών εταιρειών, πράγμα που θα παρουσίαζε πλεονεκτήματα και στον τομέα της εφαρμογής του ελέγχου ασφαλείας,  - θα ευνοούν τη δημιουργία μιας πραγματικής αγοράς στον τομέα αυτόν,  - τέλος, θα διευκόλυναν έναν ορισμένο καταμερισμό της εργασίας μεταξύ των εγκαταστάσεων επανεπεξεργασίας (π. χ. οι μικρών και μεσαίων διαστάσεων, οι οποίες διαθέτουν επαρκή ευελιξία, θα χρησιμοποιηθούν κατά προτεραιότητα για την επανεπεξεργασία των καυσίμων των πειραματικών και ερευνητικών αντιδραστηρίων),  - να υιοθετήσουν, προκειμένου να ενθαρρύνουν τη βιομηχανική συνεργασία, στο εσωτερικό της Κοινότητος, μία όσο το δυνατό πιο ανοικτή στάση στο θέμα της μεταφοράς τεχνολογίας και της ανταλλαγής των εμπειριών, ιδίως στον τομέα της ασφαλείας των εγκαταστάσεων.  Έγινε στις Βρυξέλλες, στις 3 Φεβρουαρίου 1982.  Για την 'Επιτροπή  Karl-Heinz NARJES  Μέλος της Επιτροπής  (1) ΕΕ αριθ. C 51 της 29. 2. 1980, σ. 4.  (2) ΕΕ αριθ. L 52 της 26. 2. 1980, σ. 9.


title: Σύσταση του Συμβουλίου, της 14ης Ιουλίου 2015, σχετικά με το εθνικό πρόγραμμα μεταρρυθμίσεων της Βουλγαρίας για το 2015, στην οποία διατυπώνεται γνώμη του Συμβουλίου σχετικά με το πρόγραμμα σύγκλισης της Βουλγαρίας για το 2015

text:
               18.8.2015

               EL

               Επίσημη Εφημερίδα της Ευρωπαϊκής Ένωσης

               C 272/28

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 14ης Ιουλίου 2015
   σχετικά με το εθνικό πρόγραμμα μεταρρυθμίσεων της Βουλγαρίας για το 2015, στην οποία διατυπώνεται γνώμη του Συμβουλίου σχετικά με το πρόγραμμα σύγκλισης της Βουλγαρίας για το 2015
   (2015/C 272/08)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών (1), και ιδίως το άρθρο 9 παράγραφος 2,
   Έχοντας υπόψη τον κανονισμό (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (2), και ιδίως το άρθρο 6 παράγραφος 1,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα ψηφίσματα του Ευρωπαϊκού Κοινοβουλίου,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της επιτροπής απασχόλησης,
   Έχοντας υπόψη τη γνώμη της οικονομικής και δημοσιονομικής επιτροπής,
   Έχοντας υπόψη τη γνώμη της επιτροπής κοινωνικής προστασίας,
   Έχοντας υπόψη τη γνώμη της επιτροπής οικονομικής πολιτικής,
   Εκτιμώντας τα ακόλουθα:

               (1)

               Στις 26 Μαρτίου 2010 το Ευρωπαϊκό Συμβούλιο συμφώνησε με την πρόταση της Επιτροπής να δρομολογηθεί νέα στρατηγική για την ανάπτυξη και την απασχόληση —με την ονομασία «Ευρώπη 2020»— που να βασίζεται σε ενισχυμένο συντονισμό των οικονομικών πολιτικών. Η στρατηγική επικεντρώνεται στους νευραλγικούς τομείς στους οποίους απαιτείται δράση ώστε να ενισχυθεί το δυναμικό βιώσιμης ανάπτυξης και ανταγωνιστικότητας της Ευρώπης.

               (2)

               Στις 14 Ιουλίου 2015, το Συμβούλιο, βάσει των προτάσεων της Επιτροπής, εξέδωσε σύσταση σχετικά με τους γενικούς προσανατολισμούς των οικονομικών πολιτικών των κρατών μελών και της Ένωσης και, στις 21 Οκτωβρίου 2010, απόφαση σχετικά με τις κατευθυντήριες γραμμές για τις πολιτικές απασχόλησης των κρατών μελών (3). Οι δυο τους συναποτελούν τις «ολοκληρωμένες κατευθυντήριες γραμμές» τις οποίες τα κράτη μέλη κλήθηκαν να λάβουν υπόψη στις εθνικές οικονομικές πολιτικές και τις πολιτικές απασχόλησης.

               (3)

               Στις 8 Ιουλίου 2014 το Συμβούλιο εξέδωσε σύσταση (4) σχετικά με το εθνικό πρόγραμμα μεταρρυθμίσεων της Βουλγαρίας για το 2014 και διατύπωσε τη γνώμη του σχετικά με το επικαιροποιημένο πρόγραμμα σύγκλισης της Βουλγαρίας για το 2014.

               (4)

               Στις 28 Νοεμβρίου 2014 η Επιτροπή εξέδωσε την ετήσια επισκόπηση της ανάπτυξης, δίνοντας το εναρκτήριο λάκτισμα για το ευρωπαϊκό εξάμηνο του 2015 για τον συντονισμό των οικονομικών πολιτικών. Την ίδια ημέρα, βάσει του κανονισμού (ΕΕ) αριθ. 1176/2011, η Επιτροπή εξέδωσε την έκθεση του μηχανισμού επαγρύπνησης, στην οποία η Βουλγαρία προσδιορίζεται ως ένα από τα κράτη μέλη για τα οποία θα διενεργηθεί εμπεριστατωμένη επισκόπηση.

               (5)

               Στις 18 Δεκεμβρίου 2014 το Ευρωπαϊκό Συμβούλιο ενέκρινε τις προτεραιότητες για την τόνωση των επενδύσεων, την εντατικοποίηση των διαρθρωτικών μεταρρυθμίσεων και την υλοποίηση υπεύθυνης και ευνοϊκής για την ανάπτυξη δημοσιονομικής εξυγίανσης.

               (6)

               Στις 26 Φεβρουαρίου 2015 η Επιτροπή δημοσίευσε την έκθεσή της για τη Βουλγαρία για το 2015. Στην έκθεση αυτή αξιολογήθηκε η πρόοδος της Βουλγαρίας όσον αφορά την αντιμετώπιση των ειδικών ανά χώρα συστάσεων που είχαν εγκριθεί στις 8 Ιουλίου 2014. Η εν λόγω έκθεση περιλαμβάνει επίσης τα αποτελέσματα της εμπεριστατωμένης επισκόπησης δυνάμει του άρθρου 5 του κανονισμού (ΕΕ) αριθ. 1176/2011. Από την ανάλυσή της, η Επιτροπή καταλήγει στο συμπέρασμα ότι η Βουλγαρία παρουσιάζει μακροοικονομικές ανισορροπίες. Ειδικότερα, οι αναταραχές στον χρηματοπιστωτικό τομέα το 2014 προκάλεσαν ανησυχίες για τις τραπεζικές πρακτικές που αφορούν τα εγχώρια ιδρύματα, που μπορεί να έχει σημαντικές επιπτώσεις για τον χρηματοπιστωτικό τομέα και τη γενική μακροοικονομική σταθερότητα. Επιπλέον, η συνεχιζόμενη αρνητική (καίτοι βελτιούμενη) εξωτερική θέση, η εταιρική υπέρμετρη μόχλευση και η ασθενής προσαρμογή της αγοράς εργασίας εξακολουθούν να δημιουργούν μακροοικονομικών κινδύνων και χρήζουν ιδιαίτερης προσοχής.

               (7)

               Στις 30 Απριλίου 2015 η Βουλγαρία υπέβαλε το εθνικό πρόγραμμα μεταρρυθμίσεων για το 2015 και το πρόγραμμα σύγκλισης για το 2015. Προκειμένου να ληφθεί υπόψη η διασύνδεσή τους, τα δύο προγράμματα αξιολογήθηκαν ταυτοχρόνως.

               (8)

               Επί του παρόντος, η Βουλγαρία υπάγεται στο προληπτικό σκέλος του συμφώνου σταθερότητας και ανάπτυξης. Στο πρόγραμμα σύγκλισης του 2015 η κυβέρνηση επιδιώκει να διατηρήσει το ονομαστικό έλλειμμα στο 2,8 % του ΑΕΠ το 2015. Στη συνέχεια, η κυβέρνηση αναφέρει την πρόθεσή της να μειώσει σταδιακά το έλλειμμα, ώστε να φθάσει στο επίπεδο του 1,3 % του ΑΕΠ το 2018. Σύμφωνα με το πρόγραμμα σύγκλισης του 2015, η κυβέρνηση σχεδιάζει να επιτύχει τον μεσοπρόθεσμο στόχο —ήτοι διαρθρωτικό έλλειμμα 1 % του ΑΕΠ— το 2018. Ο δείκτης του δημόσιου χρέους αναμένεται να αυξηθεί κατά την περίοδο του προγράμματος και να φθάσει περίπου στο 31 % του ΑΕΠ το 2018. Το μακροοικονομικό σενάριο στο οποίο στηρίζονται οι εν λόγω δημοσιονομικές προβολές είναι εύλογο. Ωστόσο, δεν έχουν ακόμη διευκρινιστεί επαρκώς τα μέτρα για τη στήριξη των σχεδιαζόμενων στόχων για το έλλειμμα από το 2016 και μετά. Με βάση τις εαρινές προβλέψεις της Επιτροπής του 2015, η αύξηση των καθαρών δαπανών προβλέπεται να τηρήσει το επίπεδο αναφοράς το 2015. Ωστόσο, λαμβάνοντας υπόψη την επιδείνωση του διαρθρωτικού ισοζυγίου (1,7 % του ΑΕΠ το 2014), υπάρχει κίνδυνος να σημειωθεί κάποια απόκλιση από την απαίτηση κατά την περίοδο 2014-2015. Το 2016 υπάρχει κίνδυνος σημαντικής απόκλισης, καθώς η καθαρή αύξηση των δαπανών υπερβαίνει το ποσοστό αναφοράς του 0,9 % του ΑΕΠ. Ως εκ τούτου, θα χρειασθούν περαιτέρω μέτρα και για τα δύο έτη. Με βάση την αξιολόγησή της όσον αφορά το πρόγραμμα σύγκλισης, και λαμβανομένων υπόψη των εαρινών προβλέψεων του 2015 της Επιτροπής, το Συμβούλιο είναι της γνώμης ότι υπάρχει κίνδυνος μη συμμόρφωσης της Βουλγαρίας με τις διατάξεις του συμφώνου σταθερότητας και ανάπτυξης.

               (9)

               Η φορολογική συμμόρφωση εξακολουθεί να αποτελεί σοβαρή πρόκληση για τη Βουλγαρία. Υπάρχει ανάγκη για μια ολοκληρωμένη στρατηγική φορολογικής συμμόρφωσης βάσει εμπεριστατωμένης ανάλυσης των κινδύνων, συστηματικής αξιολόγησης των επιπτώσεων των μέτρων που έχουν ήδη ληφθεί και στενού συντονισμού μεταξύ των διαφόρων οργανισμών είσπραξης των φόρων.

               (10)

               Το βουλγαρικό σύστημα υγειονομικής περίθαλψης αντιμετωπίζει πολλές μείζονες προκλήσεις, όπως η κακή κατάσταση της υγείας, η χαμηλή χρηματοδότηση και οι σοβαρές ανεπάρκειες στην αξιοποίηση των πόρων. Το προσδόκιμο ζωής είναι αισθητά χαμηλότερο από το μέσο όρο της ΕΕ και το προσδόκιμο ζωής κατά τη γέννηση είναι μεταξύ των χαμηλότερων στην Ένωση. Το σύστημα εξακολουθεί να βασίζεται σε έναν υπερμεγέθη νοσοκομειακό τομέα. Αν και η χρηματοδότηση της πρωτοβάθμιας και της εξωνοσοκομειακής περίθαλψης έχει αποκτήσει ελαφρώς μεγαλύτερη σπουδαιότητα σε ονομαστικούς όρους κατά τα τελευταία έτη, είναι ακόμη πολύ περιορισμένη. Το ταμείο υγείας υποχρεούται βάσει σύμβασης να αποπληρώνει τα νοσοκομεία για θεραπευτικές αγωγές σε προκαθορισμένες τιμές, γεγονός το οποίο ωθεί τα νοσοκομεία να παρέχουν ανεπαρκώς στοχευμένη ιατρική περίθαλψη. Το 2014 θεσπίστηκε εθνική στρατηγική για την υγεία, αλλά δεν συνοδεύεται από σαφές σχέδιο υλοποίησης.

               (11)

               Η αναταραχή στον τραπεζικό τομέα το θέρος του 2014 αποκάλυψε θεσμικές και εποπτικές αδυναμίες. Η αδυναμία του εποπτικού οργάνου να εντοπίσει σημαντικά προβλήματα στην τέταρτη μεγαλύτερη τράπεζα της Βουλγαρίας, την Corporate Commercial Bank (KTB), επισημαίνει τις ανεπάρκειες των εποπτικών πρακτικών στον χρηματοπιστωτικό τομέα και της επιτήρησης του κινδύνου συγκέντρωσης. Το γεγονός αυτό έχει υπονομεύσει την αξιοπιστία της τραπεζικής εποπτείας και εγείρει επίσης αμφιβολίες ως προς την κατάσταση άλλων τμημάτων του χρηματοοικονομικού τομέα. Η κρίση ρευστότητας τον Ιούνιο του 2014 οδήγησε σε ενδελεχή έλεγχο της KTB, ο οποίος είχε ως αποτέλεσμα την ανάκληση της άδειας άσκησης τραπεζικών εργασιών του εν λόγω ιδρύματος. Οι εγγυημένες καταθέσεις, που ανέρχονται σε περίπου 4,4 % του ΑΕΠ, καταβλήθηκαν, με σημαντική όμως καθυστέρηση.

               (12)

               Οι ενεργητικές πολιτικές για την αγορά εργασίας δεν είναι επαρκώς ανεπτυγμένες σε ό, τι αφορά τόσο την κάλυψη και τη στόχευση. Ο κατακερματισμός των οργανισμών αντιπροσωπεύει μείζονα πρόκληση στο πλαίσιο των παροχών και υπηρεσιών προς τους ανέργους και τους οικονομικά μη ενεργούς. Ο συντονισμός μεταξύ των γραφείων ευρέσεως εργασίας και της διεύθυνσης κοινωνικής πρόνοιας δεν στοχεύει σε μια αποδοτική και ολοκληρωμένη παροχή μέτρων για να βοηθηθούν οι πλέον ευπαθείς ομάδες. Η Βουλγαρία έχει υψηλό ποσοστό νέων που βρίσκονται εκτός απασχόλησης, εκπαίδευσης ή κατάρτισης, οι οποίοι δεν είναι σε επαφή με τις υπηρεσίες απασχόλησης και βρίσκονται συνεπώς εκτός του πεδίου των συνήθων μέτρων ενεργοποίησης της αγοράς εργασίας. Το μεγαλύτερο μέρος της ανεργίας στη Βουλγαρία είναι μακροχρόνια, γεγονός που καταδεικνύει ότι είναι περισσότερο διαρθρωτική παρά κυκλική. Μολονότι η κατώτατη αμοιβή στην Βουλγαρία είναι η χαμηλότερη στην Ένωση σε ονομαστικούς όρους, έχει αυξηθεί ουσιαστικά από το 2011 και η κυβέρνηση σχεδιάζει περαιτέρω σημαντικές αυξήσεις κατά τα προσεχή έτη. Τέτοιου είδους απότομες διακριτικές αλλαγές στην πολιτική καθορισμού των αμοιβών από την κυβέρνηση ενδέχεται να προκαλέσουν στρέβλωση στην αγορά εργασίας. Επιπλέον, δεν υπάρχουν σαφείς κατευθυντήριες γραμμές για τον καθορισμό της κατώτατης αμοιβής, με αποτέλεσμα το σύστημα να προκαλεί αβεβαιότητα ως προς το εάν θα υπάρξει η κατάλληλη ισορροπία μεταξύ στήριξης της απασχόλησης και της ανταγωνιστικότητας, αφενός, και διαφύλαξης του εισοδήματος από την εργασία, αφετέρου. Η φτώχεια και ο κοινωνικός αποκλεισμός εξακολουθούν να αποτελούν πρόβλημα, καθώς η Βουλγαρία έχει ένα από τα υψηλότερα ποσοστά υλικής στέρησης στην Ένωση. Ο πληθυσμός των Ρομά αντιμετωπίζει ιδιαίτερα υψηλά επίπεδα φτώχειας και κοινωνικού αποκλεισμού. Η πλειονότητα των νεαρών Ρομά βρίσκονται εκτός απασχόλησης, εκπαίδευσης ή κατάρτισης. Οι εγγραφές παιδιών Ρομά στην προσχολική εκπαίδευση και σε παιδικούς σταθμούς είναι χαμηλές και σχεδόν το ένα τέταρτο των ατόμων ηλικίας 7-15 ετών δεν είναι στο εκπαιδευτικό σύστημα.

               (13)

               Η χαμηλή ποιότητα των συστημάτων εκπαίδευσης και κατάρτισης και η περιορισμένη συνάφειά τους με την αγορά εργασίας εμποδίζει την προσφορά εργατικού δυναμικού με κατάλληλες δεξιότητες στην οικονομία. Το ποσοστό συμμετοχής ενηλίκων στη διά βίου μάθηση είναι από τα χαμηλότερα στην Ένωση. Μετά από καθυστέρηση ετών, η Βουλγαρία δεν έχει ακόμα θεσπίσει τη μεταρρύθμιση του νόμου για τη σχολική εκπαίδευση και η εφαρμογή της στρατηγικής σχετικά με την πρόωρη εγκατάλειψη του σχολείου εξακολουθεί να βρίσκεται σε πρώιμο στάδιο. Το 2015 θεσπίστηκε η εθνική στρατηγική για την επαγγελματική εκπαίδευση και κατάρτιση (2014-2020), καθώς και νέα στρατηγική για την τριτοβάθμια εκπαίδευση. Η εφαρμογή των στρατηγικών αυτών αναμένεται να συμβάλει στη βελτίωση του εκπαιδευτικού συστήματος, να το καταστήσει πιο συναφές σε σχέση με τις ανάγκες της οικονομίας και να προωθήσει την καινοτομία και τη δημιουργίας θέσεων εργασίας.

               (14)

               Την άνοιξη του 2015 η κυβέρνηση παρουσίασε πρόταση για τη μεταρρύθμιση του συνταξιοδοτικού συστήματος. Η επάρκεια και η βιωσιμότητα των συνταξιοδοτικών συστημάτων εξαρτώνται από μεταρρυθμίσεις που παρέχουν κίνητρα και στηρίζουν την παράταση του εργασιακού βίου με λιγότερες διακοπές. Το 2013, 1,2 εκατ. συνταξιούχοι διαπιστώθηκε ότι λάμβαναν συντάξεις κάτω από το εθνικό όριο φτώχειας. Τα βασικά αίτια για τα χαμηλά συνταξιοδοτικά δικαιώματα είναι η πρόωρη συνταξιοδότηση και οι βραχείες περίοδοι εισφορών. Η ταχεία γήρανση της βουλγαρικής κοινωνίας είναι πιθανόν να επιδεινώσει την κατάσταση αυτή στο μέλλον. Ως εκ τούτου, είναι σκόπιμο η Βουλγαρία να περιορίσει περαιτέρω την αύξηση των συνδεόμενων με τη δημογραφική γήρανση δαπανών, προκειμένου να συμβάλει στη μακροπρόθεσμη βιωσιμότητα των δημόσιων οικονομικών, μεταξύ άλλων, με την εφαρμογή αξιόπιστων μεταρρυθμίσεων του συνταξιοδοτικού συστήματος.

               (15)

               Ένα βασικό στοιχείο για τη δημιουργία φιλικού προς τους επενδυτές επιχειρηματικού περιβάλλοντος είναι η εδραίωση ενός ανεξάρτητου, υψηλής ποιότητας και αποδοτικού δικαστικού συστήματος και αποτελεσματικών μηχανισμών για την καταπολέμηση της διαφθοράς. Βασικές προκλήσεις στον τομέα αυτόν περιλαμβάνουν την έλλειψη γενικού συντονισμού, θεσμικές ανεπάρκειες και χαμηλές επιδόσεις όσον αφορά τη διασφάλιση τελεσίδικων καταδικαστικών αποφάσεων από τα δικαστήρια. Αυτοί οι σημαντικοί τομείς πολιτικής θα καλύπτονται από τον μηχανισμό συνεργασίας και ελέγχου.

               (16)

               Το πλαίσιο αφερεγγυότητας στη Βουλγαρία ήταν αναποτελεσματικό, αυξάνοντας την αβεβαιότητα μεταξύ των συμμετεχόντων στην αγορά και μειώνοντας τη συνολική ελκυστικότητα της χώρας για τους επενδυτές. Οι διαδικασίες αφερεγγυότητας διαρκούν περισσότερο σε σχέση με συγκρίσιμες χώρες και το ποσοστό ανάκτησης των αξιώσεων είναι χαμηλό. Η ανάγκη αποτελεσματικού πλαισίου για τον χειρισμό περιπτώσεων αφερεγγυότητας θα πρέπει επίσης να εξεταστεί υπό το πρίσμα του υψηλού δανεισμού των μη χρηματοπιστωτικών επιχειρήσεων στη Βουλγαρία καθώς και ο ρόλος αυτού του πλαισίου για τη διευκόλυνση της διαδικασίας απομόχλευσης.

               (17)

               Το 2014 θεσπίστηκαν στρατηγικές για τη μεταρρύθμιση της δημόσιας διοίκησης και την καθιέρωση της ηλεκτρονικής διακυβέρνησης. Η εφαρμογή τους θα χρειαστεί ισχυρή πολιτική καθοδήγηση και συντονισμό. Παρά τις προσπάθειες που καταβλήθηκαν στο παρελθόν, η ποιότητα των δημόσιων υπηρεσιών παραμένει χαμηλή. Η ανεπαρκής ανάπτυξη της ηλεκτρονικής διακυβέρνησης περιορίζει τις προσπάθειες για αύξηση της διαφάνειας και για μείωση του διοικητικού φόρτου. Ένα ιδιαίτερο πρόβλημα αφορά τις διαδικασίες δημόσιων συμβάσεων, οι οποίες παρεμποδίζονται από ένα συχνά μεταβαλλόμενο νομικό πλαίσιο και ανεπαρκή διοικητική ικανότητα. Η εκ των προτέρων επαλήθευση των διαδικασιών διαγωνισμού διεξάγεται συχνά με τυπικό τρόπο. Ταυτόχρονα, οι διαδικασίες σύναψης συμβάσεων αποτελούν αντικείμενο αλληλεπικαλυπτόμενων εκ των υστέρων ελέγχων, που οδηγούν σε ορισμένες περιπτώσεις σε αποκλίνουσες διαπιστώσεις. Η έλλειψη διαφάνειας κατά τη διαδικασία υποβολής προσφορών οφείλεται επίσης στην αδυναμία ολοκλήρωσης της εγκατάστασης του πλήρους φάσματος των πλατφορμών ηλεκτρονικών δημοσίων συμβάσεων. Παρατυπίες στις διαδικασίες δημόσιων συμβάσεων είχαν ως αποτέλεσμα σημαντικές καθυστερήσεις στην εκτέλεση προγραμμάτων ταμείων της ΕΕ κατά το παρελθόν, έχουν αρνητικό αντίκτυπο στο επιχειρηματικό περιβάλλον και εμποδίζουν τις τόσο αναγκαίες βελτιώσεις στις υποδομές. Τον Ιούλιο του 2014 θεσπίστηκε πολυετής στρατηγική για την αντιμετώπιση βασικών αδυναμιών του συστήματος δημοσίων συμβάσεων, η οποία ορίζει ένα σαφές χρονοδιάγραμμα για συγκεκριμένα βήματα που πρέπει να γίνουν το 2015 και το 2016. Η στρατηγική αυτή πρέπει τώρα να εφαρμοστεί.

               (18)

               Στο πλαίσιο του ευρωπαϊκού εξαμήνου, η Επιτροπή διενήργησε διεξοδική ανάλυση της οικονομικής πολιτικής της Βουλγαρίας και τη δημοσίευσε στην έκθεση του 2015 για τη χώρα. Προέβη επίσης σε αξιολόγηση του προγράμματος σύγκλισης και του εθνικού προγράμματος μεταρρυθμίσεων, καθώς και των επακόλουθων ενεργειών σε συνέχεια των συστάσεων που διατυπώθηκαν προς τη Βουλγαρία τα προηγούμενα έτη. Έλαβε υπόψη όχι μόνο τη χρησιμότητά τους για την άσκηση βιώσιμης δημοσιονομικής και κοινωνικοοικονομικής πολιτικής στη Βουλγαρία, αλλά και το κατά πόσο συνάδουν με τους κανόνες και τις κατευθύνσεις της ΕΕ, δεδομένης της ανάγκης ενδυνάμωσης της συνολικής οικονομικής διακυβέρνησης της Ένωσης μέσω της συνεκτίμησης στοιχείων σε επίπεδο ΕΕ κατά τη διαμόρφωση των μελλοντικών εθνικών αποφάσεων. Οι συστάσεις στο πλαίσιο του ευρωπαϊκού εξαμήνου αποτυπώνονται στις συστάσεις 1 έως 5 κατωτέρω.

               (19)

               Υπό το πρίσμα της αξιολόγησης αυτής, το Συμβούλιο εξέτασε το πρόγραμμα σύγκλισης και η γνώμη (5) αποτυπώνεται ιδίως στη σύσταση 1 κατωτέρω.

               (20)

               Βάσει των αποτελεσμάτων της εμπεριστατωμένης επισκόπησης της Επιτροπής και της αξιολόγησης αυτής, το Συμβούλιο εξέτασε το Εθνικό Πρόγραμμα Μεταρρυθμίσεων και το Πρόγραμμα Σύγκλισης. Οι συστάσεις του βάσει του άρθρου 6 του κανονισμού (ΕΕ) αριθ. 1176/2011 αποτυπώνονται στις συστάσεις 1 έως 3 και 5 κατωτέρω,

         ΣΥΝΙΣΤΑ στη Βουλγαρία να αναλάβει δράση το 2015 και το 2016 προκειμένου:

               1.

               Να αποφύγει διαρθρωτική επιδείνωση των δημόσιων οικονομικών το 2015, και να επιτύχει προσαρμογή της τάξης του 0,5 % του ΑΕΠ το 2016. Να λάβει αποφασιστικά μέτρα για τη βελτίωση της είσπραξης των φόρων και την αντιμετώπιση της παραοικονομίας, με βάση εμπεριστατωμένη ανάλυση κινδύνου και αξιολόγηση των μέτρων που έχουν ληφθεί στο παρελθόν. Να βελτιώσει τη σχέση κόστους/αποτελεσματικότητας του συστήματος υγείας, ιδίως, με την αναθεώρηση της τιμολόγησης της υγειονομικής περίθαλψης και την ενίσχυση της εξωνοσοκομειακής και πρωτοβάθμιας περίθαλψης.

               2.

               Να ολοκληρώσει, έως τα τέλη Δεκεμβρίου 2015, συστημική ανεξάρτητη επανεξέταση της ποιότητας των περιουσιακών στοιχείων και εκ των κάτω προς τα άνω προσομοίωση ακραίων καταστάσεων του τραπεζικού τομέα, σε στενή συνεργασία με ευρωπαϊκούς φορείς. Να διενεργήσει έλεγχο χαρτοφυλακίου για τα συνταξιοδοτικά ταμεία και τον ασφαλιστικό κλάδο. Να επανεξετάσει και να ενδυναμώσει την εποπτεία του τραπεζικού και του μη τραπεζικού χρηματοπιστωτικού τομέα, μεταξύ άλλων με την ενίσχυση των πλαισίων εξυγίανσης των τραπεζών και εγγύησης των καταθέσεων. Να βελτιώσει την εταιρική διακυβέρνηση των χρηματοπιστωτικών διαμεσολαβητών, μεταξύ άλλων με την αντιμετώπιση του κινδύνου συγκέντρωσης και ανοίγματα με συνδεόμενα μέρη.

               3.

               Να αναπτύξει ολοκληρωμένη προσέγγιση για ομάδες που βρίσκονται στο περιθώριο της αγοράς εργασίας, ιδίως των εργαζομένων μεγαλύτερης ηλικίας και των νέων που βρίσκονται εκτός απασχόλησης, εκπαίδευσης ή κατάρτισης. Να θεσπίσει, σε συνεννόηση με τους κοινωνικούς εταίρους και σύμφωνα με τις εθνικές πρακτικές, διαφανή μηχανισμό για τον καθορισμό της κατώτατης αμοιβής και των ελάχιστων εισφορών κοινωνικής ασφάλισης υπό το πρίσμα των επιπτώσεών τους στη φτώχεια που βιώνουν εργαζόμενοι, στη δημιουργία θέσεων εργασίας και στην ανταγωνιστικότητα.

               4.

               Να εγκρίνει τη μεταρρύθμιση του νόμου για την εκπαίδευση, και να αυξήσει τη συμμετοχή στην εκπαίδευση μειονεκτούντων παιδιών, ιδίως Ρομά, μέσω της βελτίωσης της πρόσβασης σε καλής ποιότητας φοίτηση από τα πρώτα σχολικά χρόνια.

               5.

               Να βελτιώσει το επενδυτικό κλίμα, να προετοιμάσει ολοκληρωμένη μεταρρύθμιση του πλαισίου αφερεγγυότητας βάσει διεθνών βέλτιστων πρακτικών και εμπειρογνωμοσύνης, ιδίως με στόχο τη βελτίωση των μηχανισμών για τις προ-πτωχευτικές διαδικασίες και την αναδιάρθρωση της εξωδικαστική διαδικασίας.

      Βρυξέλλες, 14 Ιουλίου 2015.

            Για το Συμβούλιο

            Ο Πρόεδρος

         P. GRAMEGNA

      (1)  ΕΕ L 209 της 2.8.1997, σ. 1.

      (2)  ΕΕ L 306 της 23.11.2011, σ. 25.

      (3)  Διατηρούνται με την απόφαση 2014/322/ΕΕ του Συμβουλίου, της 6ης Μαΐου 2014, σχετικά με τις κατευθυντήριες γραμμές για τις πολιτικές απασχόλησης των κρατών μελών για το 2014 (ΕΕ L 165 της 4.6.2014, σ. 49).

      (4)  Σύσταση του Συμβουλίου, της 8ης Ιουλίου 2014, σχετικά με το εθνικό πρόγραμμα μεταρρυθμίσεων της Βουλγαρίας για το 2014 και τη διατύπωση γνώμης του Συμβουλίου για το πρόγραμμα σύγκλισης της Βουλγαρίας για το 2014 (ΕΕ C 247 της 29.7.2014, σ. 7).

      (5)  Βάσει του άρθρου 9 παράγραφος 2 του κανονισμού (ΕΚ) αριθ. 1466/97.